sagorsarker/bangla-wikipedia huggingface dataset:
জোনিতা ডোডা

জোনিতা ডোডা (জুয়ানিতা ডোডা নামেও পরিচিত) একজন ভারতীয় অভিনেত্রী, চলচ্চিত্র নির্মাতা এবং উদ্যোক্তা। তিনি আঞ্চলিক ও হিন্দি সিনেমা এবং ফ্যাশন শিল্পে তার ভূমিকার জন্য স্বীকৃত। ডোডা চণ্ডীগড় ফ্যাশন উইক এবং নিয়ন সাইন কোম্পানি নিয়নওয়ালের সহ-প্রতিষ্ঠাতা। 
ডোডার জন্ম ভারতের চণ্ডীগড়ে। ইন্দ্রজিৎ ডোডা এবং জাসবিন্দর ডোডা তার পিতা ও মাতা। তিনি একটি সাংস্কৃতিক বৈচিত্র্যময় পরিবারে বেড়ে ওঠেন যেখানে হিন্দু এবং শিখ ঐতিহ্যের সেতুবন্ধন ছিল। 
ডোডা তার সিনিয়র স্কুলে পড়ার সময় রোমান্টিক কমেডি দিল বেচারা প্যার কা মারা দিয়ে অভিনয়ে যাত্রা শুরু করেন। এমবিএ সম্পন্ন করার পর, তিনি পুরোপুরি দক্ষিণ ভারতীয় চলচ্চিত্র জগতে অভিনয়ে মনোনিবেশ করেন এবং ২০১০ সালে মিঞ্চু ছবিতে অভিনয় করেন, যা সফল তামিল চলচ্চিত্র থিমিরু-র পুনর্নির্মাণ। এছাড়া, তিনি পাঞ্জাবি সিনেমায়ও কাজ করেন এবং ২০১০ সালে গুরুদাস মান-এর সঙ্গে চক জওয়ানা চলচ্চিত্রে অভিনয় করেন। 
২০১৭ সালে, তিনি "হির আনস্টপেবল" নামে একটি স্বল্পদৈর্ঘ্য চলচ্চিত্র পরিচালনা ও প্রধান চরিত্রে অভিনয় করেন, যা তাকে পিসিআইএফএফ-এ সেরা পরিচালক পুরস্কার অর্জন করতে সহায়তা করে। সেই একই বছরে, তিনি "হোয়ার হ্যাজ দ্য টাইম গন" (মুম্বাই মিস্ট) চলচ্চিত্রেও অভিনয় করেছিলেন। 
ডোডা আমুল চিজ এবং কলানিকেতনের মুখ ছিলেন এবং অনেক বিজ্ঞাপনে অভিনয় করেছেন। 
ডোডা সিনে ভ্যালি প্রোডাকশনের প্রতিষ্ঠাতা, যার অধীনে তিনি বিভিন্ন চলচ্চিত্র এবং প্রকল্প প্রযোজনা করেছেন। 
মধুর ভান্ডারকর পরিচালিত তার চলচ্চিত্র "মুম্বাই মিস্ট" ব্রিকস চলচ্চিত্র উৎসবে প্রদর্শিত হয়ে প্রশংসা অর্জন করেছে। এছাড়া, স্যালমন থ্রিডি-এর "কধল এন কাভিয়ে" গানটিতে তার উপস্থিতি ব্যাপক জনপ্রিয়তা লাভ করে। 
ডোডা তার পরিচালনায় অভিষেক করেন "হির আনস্টপ্পেবল" (২০১৭) স্বল্পদৈর্ঘ্য চলচ্চিত্রের মাধ্যমে, যা তাকে পিসিআইএফএফ-এ সেরা পরিচালকের পুরস্কার এনে দেয় এবং বিভিন্ন আন্তর্জাতিক চলচ্চিত্র উৎসবে আনুষ্ঠানিকভাবে নির্বাচিত হয়।
ডোডা চণ্ডীগড় ফ্যাশন উইক-এর সহ-প্রতিষ্ঠাতা, যা বিলাসিতা ও ফ্যাশনের আধুনিক প্রবণতাকে প্রচার করার পাশাপাশি উদীয়মান ডিজাইনার, কারিগর এবং হস্তশিল্পকে সহায়তা করার একটি প্ল্যাটফর্ম। এছাড়া, তিনি তার ভাই হর্ষদীপ ডোডার সঙ্গে নিয়ন সাইন কোম্পানি "নিয়নওয়ালা"-এরও সহ-প্রতিষ্ঠাতা। 
ডোডা "ইন্ডিয়া দ্য গোল্ডেন স্প্যারো - ডিজাস্টার রিস্ক রিডাকশন" তথ্যচিত্রটি পরিচালনা করেছেন, যা আনুষ্ঠানিকভাবে চতুর্থ আন্তর্জাতিক চলচ্চিত্র উৎসবে নির্বাচিত হয়। সম্প্রতি, পরিবেশগত বিষয় নিয়ে বক্তৃতা দেওয়ার জন্য সেভ অ্যান্ড প্রিজার্ভ ফেস্টিভ্যাল অ্যান্ড অর্গানাইজেশন তাকে রাশিয়ায় আমন্ত্রণ জানায়, এবং এই অনুষ্ঠানটি রাশিয়া ১ দ্বারা কভার করা হয়েছিল। 
ডোডা বস্তি অঞ্চলে চিকিৎসা শিবির আয়োজন করেন, শারীরিক প্রতিবন্ধী ব্যক্তিদের জন্য সাংস্কৃতিক অনুষ্ঠানসমূহে সমর্থন প্রদান করেন এবং এইডস সচেতনতা, মাদক বিরোধী প্রচারণা ও কন্যাশিশু হত্যার বিরুদ্ধে লড়াইয়ের জন্য প্রচারণা চালিয়ে থাকেন। 
২০২৩ সালে, ডোডা রাহুল গান্ধীর সাথে ভারত জোড়ো যাত্রায় অংশগ্রহণ করেছিলেন।
বুট্টিজি

বুট্টিজি ( ) একটি মাল্টি পদবী, যা সিসিলিয়ান আরবি আবু আল-দাজাজ "(Abu-I-dajāj)" থেকে উদ্ভূত, যার অর্থ 'মুরগির মালিক, মুরগির ব্যবসায়ী' (অর্থাৎ 'মুরগির পিতা')। এই নামধারী ব্যক্তিরা অন্তর্ভুক্ত:
আরাধনা শেঠ

আরাধনা শেঠ হলেন একজন ভারতীয় শিল্প পরিচালক, শিল্পী, প্রযোজনা ডিজাইনার এবং চলচ্চিত্র নির্মাতা যিনি হিন্দি চলচ্চিত্র শিল্পের পাশাপাশি ওয়েস অ্যাণ্ডারসনের "দ্য দার্জিলিং লিমিটেড", "লণ্ডন হ্যাজ ফলেন" এবং "দ্য বোর্ন সুপ্রিমেসির" মতো হলিউড প্রযোজনায় কাজ করেছেন। একজন শিল্পী হিসেবে, তিনি তাঁর শিল্পকর্মগুলি কেমোল্ড প্রেসকট রোড গ্যালারী, গ্রসভেনর গ্যালারী, নতুন দিল্লির কেএইচওজেতে প্রদর্শন করেছেন। তিনি তাঁর ভাই বিক্রম শেঠের উপন্যাস ""এ স্যুটেবল বয়"" -এর ২০২০ সালের বিবিসি রূপান্তরেরও প্রযোজনা করেছিলেন। তিনি ভারতের গোয়ায় থাকেন। 
আরাধনা শেঠের মা ছিলেন ভারতীয় প্রধান বিচারপতি লীলা শেঠ, এবং তাঁর ভাইয়েরা হলেন ঔপন্যাসিক বিক্রম শেঠ এবং বৌদ্ধ শিক্ষক শান্তুম শেঠ। 
আরাধনা নতুন দিল্লির জামিয়া মিলিয়া ইসলামিয়া বিশ্ববিদ্যালয়ের গণযোগাযোগ গবেষণা কেন্দ্র থেকে স্নাতকোত্তর ডিগ্রি অর্জন করেন। স্নাতক শেষ করার পর তিনি প্রথমে অরুন্ধতী রায়ের লেখা ""ইন হুইচ অ্যানি গিভস ইট দোজ ওয়ানস"" ছবিতে সহকারী পরিচালক হিসেবে কাজ করেন। তিনি ছবিটির ডিজাইনার হিসেবেও কাজ করেছিলেন। ১৯৯২ সালে, "দ্য ইয়ং ইণ্ডিয়ানা জোন্স ক্রনিকলসের" সেটে পরিচালক দীপা মেহতার সাথে তাঁর দেখা হয়, এর পরে তিনি ১৯৯৬ সালে দীপা মেহতার ""ফায়ার"" এবং ১৯৯৮ সালে ""আর্থ"" চলচ্চিত্রের সেট ডিজাইন করেন। 
আরাধনা সেঠ শিল্প নির্দেশনা বা প্রযোজনা পরিকল্পনার সাথে জড়িত ছিলেন:
তেজল শাহ

তেজল শাহ (; জন্ম ১৯৭৯) একজন ভারতীয় সমসাময়িক ভিজ্যুয়াল শিল্পী এবং কিউরেটর। তিনি ভিডিও শিল্প, ফটোগ্রাফি, পারফর্মেন্স, অঙ্কন, শব্দের কাজ এবং স্থানিক স্থাপনের মাধ্যম নিয়ে কাজ করেন। তেজল তাঁর কাজের মধ্যে এলজিবিটিকিউ+ সম্প্রদায়, যৌনতা, লিঙ্গ, অক্ষমতা এবং মানুষ ও প্রকৃতির মধ্যে সম্পর্ক সহ বিভিন্ন বিষয়ের ওপর আলোকপাত করেন। তিনি মুম্বাইতে থাকেন।
তেজল শাহ ১৯৭৯ সালে ভারতের ছত্তিশগড়ের ভিলাইতে জন্মগ্রহণ করেন। তিনি একজন সমকামী হিসেবে চিহ্নিত। তিনি অস্ট্রেলিয়ার মেলবোর্নে অবস্থিত আরএমআইটি বিশ্ববিদ্যালয় (রয়েল মেলবোর্ন ইনস্টিটিউট অফ টেকনোলজি) থেকে ফটোগ্রাফিতে বিএ (২০০০) ডিগ্রি অর্জন করেছেন; এবং বার্ড কলেজ থেকে এমএফএ ডিগ্রি অর্জনের জন্য পড়াশোনা করেছেন কিন্তু স্নাতক হননি। তিনি একজন বিনিময় ছাত্রী ছিলেন এবং ১৯৯৯ থেকে ২০০০ সাল পর্যন্ত শিকাগোর স্কুল অফ দ্য আর্ট ইনস্টিটিউটে পড়াশোনা করেছিলেন।
তাঁর ২০০৬ সালের "হিজড়া কল্প ধারাবাহিকে"র কাজ বেঙ্গালুরু এবং মুম্বাইয়ের হিজড়া সম্প্রদায়ের (নপুংসক, আন্তঃলিঙ্গ ব্যক্তি এবং / অথবা ট্রান্সজেণ্ডার ব্যক্তিদের) উপর আলোকপাত করে। ২০১২ সালে, ক্যাসেলের ডকুমেন্টা (১৩)-এর জন্য, তিনি পাঁচ-চ্যানেলের ভিডিও স্থাপনা "বিটুইন দ্য ওয়েভস" তৈরি করেছিলেন যেখানে শিং পরা দুই মহিলা একটি পরাবাস্তব ভূদৃশ্য অন্বেষণ করছেন।
তাঁর শিল্পকর্ম ব্যাপকভাবে প্রদর্শিত হয়েছে, যার মধ্যে রয়েছে নিউ ইয়র্কের ব্রুকলিনের ব্রুকলিন মিউজিয়ামে "গ্লোবাল ফেমিনিজমস" (২০০৭); নিউ জার্সির নিউয়ার্কের নিউয়ার্ক মিউজিয়ামে "ইণ্ডিয়া: পাবলিক প্লেস/প্রাইভেট স্পেসেস" (২০০৮); জার্মানির ক্যাসেলে ডকুমেন্টা (১৩) (২০১২); এবং জার্মানির ডুসেলডর্ফে কে২০-তে "এভরিওয়ান ইজ অ্যান আর্টিস্ট: কসমোপলিটন এক্সারসাইজেস উইথ জোসেফ বিয়াস" (২০২১)। তাঁর কাজ জার্মানির উলফসবার্গের কুনস্টমিউজিয়াম উলফসবার্গে "ফেসিং ইন্ডিয়া" (২০১৮) দলগত প্রদর্শনীর অংশ ছিল; অন্যান্য শিল্পীদের মধ্যে ছিলেন বিভা গালহোত্রা, ভারতী খের, প্রজক্তা পোটনিস, রীনা সাইনি কল্লাত এবং মিঠু সেন।
অনুরাধা শাহের কাজ সঁত্র্‌ জর্জ পম্পিদুর মতো পাবলিক জাদুঘরে রয়েছে।
সাজনা নাজম

সাজনা নাজম (জন্ম: ২২ ফেব্রুয়ারী ১৯৭১) একজন ভারতীয় নৃত্যশিল্পী, যিনি বিভিন্ন আঞ্চলিক চলচ্চিত্র শিল্পে কাজ করেছেন। ২০০০ সালে তিনি টেলিভিশন এবং মঞ্চ ইভেন্টে তার কর্মজীবন শুরু করেন, চলচ্চিত্রে কাজের আগে। ২০১৪ সালে, তিনি লাল জোস পরিচালিত 'বিক্রমাদিত্যন' চলচ্চিত্রের জন্য সেরা নৃত্য পরিচালক হিসেবে কেরালা রাজ্য পুরস্কার লাভ করেন। তিনি প্রখ্যাত চলচ্চিত্র অভিনেতা প্রেম নাজিরের আত্মীয়। 
সাজনা নাজামের জন্ম ত্রিবান্দ্রমের চিরায়িংকিজ -এ একটি মুসলিম পরিবারে। তার মাতা পিতার নাম যথাক্রমে এম এ নজর এবং আয়েশা।তার দাদা এম এ রশিদ ১৯৫৭ সালে কধিজা নামে তার প্রথম থিয়েটার প্রতিষ্ঠা করেন, যা এখনও কেরালার বৃহত্তম থিয়েটারগুলির মধ্যে একটি হিসেবে পরিচিত, এবং চলচ্চিত্র প্রযোজনায় প্রবেশ করার আগে তিনি থিয়েটার শিল্পে কাজ করতেন। তার প্রথম চলচ্চিত্র, "কুদাপিরাপ্পু", অভিনেতা প্রেম নাওয়াসের (যিনি মালায়ালাম সিনেমার জনপ্রিয় অভিনেতা প্রেম নাজিরের ছোট ভাই) অভিষেক চলচ্চিত্র ছিল। এ ছবিটি মালায়ালম ভাষার প্রখ্যাত কবি ও গীতিকার ভাইলার রামাবর্মার চলচ্চিত্র ক্যারিয়ারেরও সূচনা করেছিল। তার এক বোন, শামিনা আলতাফ, যিনি অভিনেত্রী সানা আলতাফের মা।
সাজনা ২০০০ সালে নৃত্য জগতে পা রাখেন। অনেক রিয়েলিটি শোতে গ্রুমার এবং কোরিওগ্রাফার হিসেবে কাজ শুরু করে, তিনি এবং তার দল "জারিনানস" টেলিভিশন ইন্ডাস্ট্রিতে পরিচিতি অর্জন করেন। পরবর্তীতে তিনি মালায়ালাম চলচ্চিত্র জগতে প্রবেশ করেন। পরিচালক লাল জোসের একটি ছবির জন্য কোরিওগ্রাফির প্রস্তাব পাওয়ার পর তার ক্যারিয়ার একটি নতুন মোড় নেয়। ২০১৪ সালে তিনি "বিক্রমাদিত্যন" ছবির জন্য সেরা নৃত্য পরিচালক হিসেবে পুরস্কৃত হন। ২০২০ সালে, তিনি বিজয় সেতুপতির সাথে তামিল চলচ্চিত্র "ইয়াধুম ওরে ইয়াভারুম কেলি"-এ কাজ করেন। 
সুরেশ গোপী জন্য শিরোনাম গান "আনচিনোদ ইঞ্জোদু ইঞ্চু" (সূর্য টিভি - ২০২১) এর কোরিওগ্রাফি করেছেন।
ভেনেজুয়েলীয় অলিম্পিক কমিটি

ভেনেজুয়েলীয় অলিম্পিক কমিটি (; এছাড়াও সংক্ষেপে আইওসি কোড ভিইএন দ্বারা পরিচিত) হলো ভেনেজুয়েলার জাতীয় অলিম্পিক কমিটি। এই সংস্থাটির ১৯৩৫ সালে প্রতিষ্ঠিত হয়েছে; প্রতিষ্ঠার ১ বছর পর ১৯৩৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ভেনেজুয়েলার কারাকাসে অবস্থিত।
বর্তমানে ভেনেজুয়েলীয় অলিম্পিক কমিটির সভাপতির দায়িত্ব পালন করছেন মারিয়া হোসে সোতো গিল, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন কাতিউস্কা দে লোস আনহেলেস সান্তায়েয়া সান্তামারিয়া।
১৯৩৫ সালে ভেনেজুয়েলার বহু-ক্রীড়ার সর্বোচ্চ সংস্থা হিসেবে ভেনেজুয়েলীয় অলিম্পিক কমিটি প্রতিষ্ঠিত হয়েছে। রোবের্তো পেরেস এই সংস্থার প্রথম সভাপতির দায়িত্ব পালন করেছেন, যিনি ১৯৩৫ হতে ১৯৩৭ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার পূর্বেই ভেনেজুয়েলা ১৯৩২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৯৮ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
শেখর চক্রবর্তী

শেখর চক্রবর্তী ( জন্ম:- ১৯৪৫ ) হলেন একজন আন্তর্জাতিক খ্যাতিসম্পন্ন ডাকটিকিট সংগ্রহকারী, ডাকব্যবস্থার ইতিহাসবিদ এবং পতাকাবিদ তথা পতাকা বিশেষজ্ঞ ও লেখক। ইন্টারন্যাশনাল কংগ্রেস অফ ভেক্সিলোলজি (ICV) তথা আন্তর্জাতিক ভেক্সিলোলজি কংগ্রেসে ভারতের প্রতিনিধিত্ব করেন তিনি।
শেখর চক্রবর্তীর জন্ম ১৯৪৫ খ্রিস্টাব্দে দ্বিতীয় বিশ্বযুদ্ধের সময় যখন বার্মা রেলওয়েতে কর্মরত তার পিতা স্বল্প সময়ের জন্য রেঙ্গুন হতে স্থানান্তরিত হন ব্রিটিশ ভারতের অধুনা হিমাচল প্রদেশের শিমলাতে। স্বাধীনতার পর ১৯৫০ খ্রিস্টাব্দে বার্মা হতে শরণার্থী হিসাবে তার পরিবার কলকাতার আসেন এবং যাদবপুরের কাটজু নগরে উদ্বাস্তু উপনিবেশে বসবাস করতে থাকেন। তার কাকা ছিলেন "বোমার ভয়ে বার্মা ত্যাগ" গ্রন্থের রচয়িতা মনোরঞ্জন চক্রবর্তী। শেখরের পিতার সংবাদপত্রে প্রকাশিত ঐতিহাসিক ঘটনার ক্লিপিং সংগ্রহে রাখার অভ্যাস ছিল। পিতার এক বন্ধু নৃপেন গুহ'রও ডাকটিকিট সংগ্রহের অভ্যাস ছিল। স্কুলে পড়ার সময় থেকেই শেখরেরও ডাকটিকিট সংগ্রহের আগ্রহ শখে পরিণত হয়। ১৯৬২ খ্রিস্টাব্দে চীন-ভারত যুদ্ধের সময় এক ডাকটিকিট প্রদর্শনীতে অংশ নিলে ইন্দো-আমেরিকান সোসাইটির এস পি চ্যাটার্জি তাকে বিশেষ একটি বিষয়ের উপর জোর দিতে বলেন। শেখর তখন থেকেই 'পতাকা সম্বলিত ডাকটিকিট' সংগ্রহে উৎসাহিত হন। ডাকটিকিট সংগ্রহের পাশাপাশি তিনি প্রকৌশলে প্রশিক্ষণ নেন। 
১৯৮০ খ্রিস্টাব্দ হতে তিনি বিশ্বের নানা দেশের পতাকার উৎপত্তি, ইতিহাস ও প্রতীকবাদ নিয়ে পড়াশোনা করেন। 
কর্মজীবনে শেখর চক্রবর্তীর পেশা ছিল ইঞ্জিনিয়ারিং। কিন্তু অবসরের পরও তার নেশা বা শখ রয়ে যায় ডাকটিকিট সংগ্রহ এবং পতাকার নিয়ে পড়াশোনা ও গবেষণা। ১৯৬০ খ্রিস্টাব্দ হতে ১৯৮২ খ্রিস্টাব্দ পর্যন্ত কলকাতার ব্রিটিশ কাউন্সিল লাইব্রেরি, আমেরিকান লাইব্রেরি এবং জাতীয় গ্রন্থাগার ছিল তার ঠিকানা।
১৯৬৬ খ্রিস্টাব্দে শেখর চক্রবর্তীর সৌজন্যে কলকাতার 'ইন্দো-আমেরিকান সোসাইটি' র আয়োজনে রবীন্দ্রনাথ ঠাকুরের উপর প্রথম একক ডাকটিকিট প্রদর্শনী অনুষ্ঠিত হয় এবং ২০১১ খ্রিস্টাব্দের ৫ জুলাই মিশরের কায়রোতে ইন্ডিয়ান কাউন্সিল ফর কালচারাল রিলেশনস (ICCR), নয়াদিল্লি, কায়রোতে অবস্থিত ভারতীয় দূতাবাস ও মিশরের সংস্কৃতি মন্ত্রণালয়ের সহযোগিতায় কবিগুরুর ১৫০ তম জন্মবার্ষিকী উপলক্ষে রবীন্দ্র ডাকটিকিট প্রদর্শনী অনুষ্ঠিত হয়। ২০১৩ খ্রিস্টাব্দে রটারড্যাম, ২০১৫ খ্রিস্টাব্দে সিডনি এবং ২০১৭ খ্রিস্টাব্দে লন্ডনে আয়োজিত ইন্টারন্যাশনাল কংগ্রেস অফ ভেক্সিলোলজির গ্লোবাল সামিটে ভারতের প্রতিনিধিত্ব করেন। 
ব্রিটিশ শাসন থেকে মুক্তিকামী ভারতবাসী ১৮৮৬ খ্রিস্টাব্দ হতে সম্মান এবং মর্যাদার প্রশ্নে দেশের স্বতন্ত্র পতাকার কথা অনুভব করেন এবং শেষে ১৯৪৭ খ্রিস্টাব্দের ২২ জুলাই ত্রিবর্ণ রঞ্জিত জাতীয় পতাকা গৃহীত হয়। জাতীয় পতাকার বিভিন্ন নকশার উৎস সন্ধানে এবং তার বিবর্তনের ধারা শেখর চক্রবর্তী নানা সময়ের ডাকটিকিটের মাধ্যমে অনুসন্ধান করে ২০১২ খ্রিস্টাব্দে প্রকাশ করেন তার এক মূল্যবান গ্রন্থ- '"দ্য ইন্ডিয়ান ন্যাশনাল ফ্লাগ্ আনফারলড্ থ্রু ফিলাটেলি"।
অশীতিপর বয়সে এখনও শেখর চক্রবর্তী সুযোগ পেলেই ছুটে যান নানা জাদুঘরে প্রদর্শিত পতাকা, ডাকব্যবস্থার ইতিহাস বা সামরিক ইতিহাসের সন্ধানে।
দীপ্তিরেখা পাধি

দীপ্তিরেখা পাধি, যিনি দীপ্তি রেখা নামেও পরিচিত, একজন ভারতীয় ওড়িয়া গায়িকা এবং ওড়িশার পরিচিত অভিনেত্রী। ২০১৯ সালে গাওয়া তার একটি গানের জন্য তিনি ২০২৩ সালে উড়িষ্যা সরকারের পক্ষ থেকে সেরা মহিলা নেপথ্য সঙ্গীতশিল্পী বিভাগে ৩১তম ওড়িশা রাজ্য চলচ্চিত্র পুরস্কার জিতেছিলেন। 
২০০৯ সাল থেকে দীপ্তিরেখা প্রধানত ওড়িয়া ভাষার ছবিতে নেপথ্য সঙ্গীতশিল্পী হিসেবে কাজ করেছেন। তিনি "রাজা কন্যা" সহ বিভিন্ন আঞ্চলিক টেলিভিশন ধারাবাহিকেও অভিনয় করেছেন। "রাজা কন্যা" ধারাবাহিকে তিনি প্রধান চরিত্রে অভিনয় করেছিলেন। দীপ্তিরেখা "ফোর ইডিয়টস", "তু মো লাভ স্টোরি", "কাবুলা বারাবুলা" এর মতো ছবিতে গান গেয়েছেন। তিনি "ওড়িশা ইলেকশন ওয়াচ" -এর পক্ষ থেকে ভোটার সচেতনতা উন্নয়নের লক্ষ্যে রচিত একটি প্রচারমূলক গান ("আমার ভোট, আমার দেশ: আমার ভোট বিক্রয়ের জন্য নয়)" গেয়েছেন।
তিনি ২০১৭ সালে নবম তরঙ্গ সঙ্গীত পুরস্কার জিতেছিলেন।
কামিলেরি

কামিলেরি (;) একটি সাধারণ পদবী, মাল্টায় এবং কিছুটা ইতালিতে (বিশেষ করে সিসিলিতে)। এই পদবীটি বিশ্বাস করা হয় যে ১২শ শতাব্দীতে উদ্ভূত এবং এটি ল্যাটিন শব্দ "কামেলারিয়াস" (মতো, উট চালক) থেকে এসেছে।
উপাধি সহ উল্লেখযোগ্য ব্যক্তিদের মধ্যে রয়েছেঃ
ক্যাসেলার দে বার্সেলোনা

ক্যাসেলার দে বার্সেলোনা ( বার্সেলোনা থেকে ক্যাসেলারদের একটি দল। এটি ১৯৬৯ সালে প্রতিষ্ঠিত হয়েছিল।
এটি প্রথম দল যা মানব টাওয়ার তৈরি করার ঐতিহ্যবাহী এলাকার বাইরে প্রতিষ্ঠিত হয়েছে এবং এ যাবৎ প্রতিষ্ঠিত ৫ম দল। তাদের প্রথম জনসমক্ষে প্রদর্শনী ছিল ১৯৬৯ সালের ৮ জুন ভেনড্রেলে। তাদের পোশাকের রং লাল, এবং তাদের সবচেয়ে গুরুত্বপূর্ণ উপলক্ষ প্রদর্শিত হয় প্লাসা সান্ত জামেতে, "ডিয়া ডে লা মেরসে" (২৪ সেপ্টেম্বর)-এর কাছাকাছি সাপ্তাহিক রবিবারে। ২০০০ সালে এই গোষ্ঠীটি বার্সেলোনার সম্মাননা পদক লাভ করে এবং দুই বছর পর (৩ ডিসেম্বর ২০০২), তাদের কাস্টেলেরা এবং নাগরিক পথ-চলার জন্য কাতালোনিয়ার জেনারেলিতাত দ্বারা বার্সেলোনার কাস্টেললারদের সেন্ট জর্জ ক্রস পুরস্কার প্রাপ্ত হয়।
তারা প্রায় সমস্ত মানব টাওয়ার আট তলার পরিসরে এবং মৌলিক নয় তলার টাওয়ার তৈরি করেছে। তাদের সবচেয়ে ভালো মানব টাওয়ারগুলোর মধ্যে রয়েছে: ৮ তলার ৫টি টাওয়ার, সূচকসহ ৮ তলার ৪টি টাওয়ার, অতিরিক্ত ভিত্তিসহ ৯ তলার ৩টি টাওয়ার, অতিরিক্ত ভিত্তিসহ ৯ তলার ৪টি টাওয়ার, ৮ তলার ৭টি টাওয়ার এবং অতিরিক্ত ভিত্তিসহ ৭টি স্তম্ভ।
তারা নিম্নলিখিত পুরস্কারগুলো লাভ করেছে: 
কাতালোনিয়ার জেনারেলিতাত এর ক্রেউ ডে সান্ত জর্জি, বার্সেলোনার সম্মাননা পদক, এবং বার্সেলোনার সান্ত মার্তি (এলাকা) থেকে সান্ত মার্তি পুরস্কার।
প্রতিষ্ঠাতা জোসেপ সালা মান ২০২০ সালের এপ্রিলে করোনভাইরাস এর কারণে মারা যান।
জন ফোর্ড নির্মিত চলচ্চিত্রের তালিকা

জন ফোর্ড, (১৮৯৪-১৯৭৩) ছিলেন একজন আমেরিকান চলচ্চিত্র পরিচালক যার কর্মজীবন ১৯১৩ থেকে ১৯৭১ সাল পর্যন্ত বিস্তৃত ছিল এই সময়ে তিনি ১৩০ টিরও বেশি চলচ্চিত্র পরিচালনা করেছিলেন তবে তার প্রায় সব নির্বাক চলচ্চিত্রই এখন আর পাওয়া যায় না। মেইনে জন্মগ্রহণকারী ফোর্ড তার বড় ভাই ফ্রান্সিস ফোর্ডের সহায়তায় মাধ্যমিক শেষ করে স্নাতক সম্পন্ন করার পরপরই চলচ্চিত্র নির্মাণ শিল্পে প্রবেশ করেন। তিনি নিজেকে ইউনিভার্সাল স্টুডিওর একজন শীর্ষস্থানীয় ব্যক্তি এবং পরিচালক হিসেবে প্রতিষ্ঠিত করেছিলেন। অভিনেতা, সহকারী পরিচালক, স্টান্টম্যান এবং প্রপ ম্যান হিসেবে কাজ করার পর প্রায়শই তার ভাইয়ের জন্য ইউনিভার্সাল কোম্পানি ১৯১৭ সালে ফোর্ডকে চলচ্চিত্র পরিচালনার সুযোগ করে দিয়েছিলেন। প্রাথমিকভাবে স্বল্পদৈর্ঘ্য চলচ্চিত্রে কাজ করার পর তিনি দ্রুত পূর্ণদৈর্ঘ্য চলচ্চিত্র নির্মাণে হাত দেন। তাঁর বেশিরভাগ কাজে হ্যারি কেরিকে তারকা হিসেবে দেখা গিয়েছিল।
মন্তব্য'পাদটীকা'গ্রন্থপঞ্জি
সবাক চলচ্চিত্র

সবাক চলচ্চিত্র হল চিত্রের সাথে মিলিত শব্দসহ বা বিশেষ প্রযুক্তি দিয়ে চিত্রের সাথে সংযুক্ত শব্দসহ নির্মিত চলচিত্র যা নির্বাক চলচ্চিত্রের বিপরীত। ১৯০০ সালে প্যারিসে প্রথম প্রকাশিত শব্দ চলচ্চিত্রের প্রদর্শনী অনুষ্ঠিত হয়েছিল, কিন্তু শব্দ চলচ্চিত্র বাণিজ্যিকভাবে বাস্তবায়িত হতে কয়েক দশক পেরিয়ে যায়। প্রাথমিক সাউন্ড-অন-ডিস্ক সিস্টেমগুলির সাথে নির্ভরযোগ্য সিঙ্ক্রোনাইজেশন অর্জন করা কঠিন ছিল এবং পরিবর্ধন এবং রেকর্ডিং মানও অপর্যাপ্ত ছিল। সাউন্ড-অন-ফিল্মের উদ্ভাবনের ফলে প্রযুক্তি ব্যবহার করে প্রথম স্বল্পদৈর্ঘ্য চলচ্চিত্রের বাণিজ্যিক প্রদর্শন শুরু হয়, যা ১৯২৩ সালে হয়েছিল। সাউন্ড-অন-ফিল্ম প্রযুক্তি কার্যকর হওয়ার আগে, চলচ্চিত্রের সাউন্ডট্র্যাকগুলি সাধারণত অর্গান বা পিয়ানো দিয়ে সরাসরি বাজানো হত।
বরিশাল ওয়াপদা কলোনির বধ্যভূমি

বরিশাল ওয়াপদা কলোনি বধ্যভূমি বা স্মৃতি ৭১ নির্যাতন - কেন্দ্র ও বধ্যভূমি। বরিশাল ওয়াপদা কলোনি এিশ গোডাউন সাগরদি খাল সংলগ্ন ও সিটি করপোরেশনের ১২ নং ওয়ার্ডে অবস্থিত।  । ১৯৭১ সালে বাংলাদেশর স্বাধীন যুদ্ধ চলাকালীন পাকিস্তানি কতৃক তিন হাজারের মতো নিরীহ বাঙ্গালিদের নির্যাতনের পর হত্যা করা হয়। এটি ছিল দক্ষিন অঞ্চলের সবচেয়ে বড় সামরিক স্থাপনা এবং গনহত্যা  ও নির্যাতন কেন্দ্র।
১৯৭১ সালে ২৫ শে এপ্রিল পাকিস্তানি বাহিনী জল, স্থল ও আকাশ পথে বরিশাল শহর আক্রমণ করে এবং সমস্ত শহর দখল করে নেয়। পাকিস্তানি বাহিনী প্রথমে অশ্বিনী কুমার টাউন হল এবং পরবর্তীতে বরিশাল জিলা স্কুলে সাময়িক অবস্থান করে পানি উন্নয়ন বোর্ডের ওয়াপদা কলোনি অফিসে তাদের স্থায়ি হেডকোয়ার্টাস স্থাপন করে।ওয়াপদা হেডকোয়ার্টাস রক্ষা করার জন্য প্রায় ৩০০ রাজাকার সশস্ত্র প্রহরায় ছিলো। ওয়াপদায় পাকিস্তানি বাহিনী অফিস, বাসস্থান, ব্যারাক ছাড়াও টর্চারসেল  স্থাপনা করে। কোনো স্থানে সামরিক অপারেশনে যাওয়ার আগে এখানে বৈঠক হতো।স্থানটি সুরক্ষিত করার জন্য এখানে অন্তত এক  ডর্জনেরও বেশি বাঙ্কার তৈরি করে। পাকিস্তান সেমাবাহিনীর সদস্যরা তাদের দোসর শান্তি কমিটি, রাজাকার ও আলবদরের সহায়তায় বিভিন্ন অঞ্চল থেকে মুক্তিযোদ্ধা, নারী ও সাধারন মানুষদের নির্মম ও নৃশংস অত্যাচারের পর সাগরদি খালের পরিত্যক্ত ব্রিজের ওপর দাঁড় করিয়ে গুলি করে হত্যা করতো। শুধু হত্যার মধ্যেই পাকিস্তানি বাহিনী ও তাদের দেশীয় দোসর রাজাকার, আল বদররা সীমাবদ্ধ ছিলোনা তারা বিভিন্ন স্থান থেকে মেয়েদের ধরে এনে রাতভর নির্যাতন ও নৃশংসতা চালাতো এবং মেয়েদের বিভিন্ন অঙ্গ প্রতঙ্গ কেটে উল্লাস করতো পরবর্তী তাদের মৃত দেহ নিয়ে সাগরদি খাল ও কীর্তনখোলা নদীর তীরে ফেলে দিত। বরিশাল পানি উন্নয়ন বোর্ড ওয়াপদা কলোনিতে ৩ হাজারের মতো নিরীহ নিরস্ত্র বাঙ্গালিদের নির্মম ভাবে হত্যা করা হয়েছিলো।
১৯৯৮ সালে তৎকালীন সরকার দেশের বধ্যভূমি চিহ্নিতকরণ ও সংষ্কারের প্রকল্প গ্রহন করে।
স্বাধীনতার ৪০ বছর পর ২০১২ সালে মুক্তিযুদ্ধ স্মৃতি জাদুঘর ও তৎকালীন সিটি মেয়র উদ্যেগে কীর্তনখোলা  তীরবর্তী সাগরদি খাল সংলগ্ন পানি উন্নয়ন বোর্ড ওয়াপদা কলোনীতে বধ্যভূমি কমপ্লেক্সের ভিত্তিপ্রস্তর স্থাপন করা হয়।
বরিশাল সিটি করপোরেশনের অর্থায়নে এবং মুক্তিযুদ্ধ জাদুঘর, ইউনিভার্সিটি অব এশিয়া প্যাসিফিক, বরিশাল মুক্তিযোদ্ধা সংসদ এবং বরিশাল সাংস্কৃতিক সংগঠন সমম্বয় পরিষদের সহযোগীতায় একটি প্রকল্পের মাধ্যমে সংরক্ষণ করা হয়েছে পাকিস্তানি বাহিনীর নৃশংসতার স্মৃতিবহ এলাকা ওয়াপদা কলোনী।
২০২০ সালে ২০শে ডিসেম্বর  তৎকালীন সিটি মেয়র সেরনিয়াবাত সাদিক আবদুল্লাহ সর্বশেষ সংরক্ষণ ও সংস্কারের পরে বরিশাল ওয়াপদা কলোনি বধ্যভূমি বা স্মৃতি ৭১ নির্যাতন -কেন্দ্র ও বধ্যভূমি  সকলের জন্য উন্মুক্ত করেন।
আনজুম ফকিহ

আনজুম ফকিহ (জন্ম: ১২ সেপ্টেম্বর ১৯৮৯) হলেন একজন ভারতীয় অভিনেত্রী ও মডেল, যিনি প্রধানত হিন্দি টেলিভিশনে কাজ করেন। তিনি জি টিভির জনপ্রিয় ধারাবাহিক "এক থা রাজা এক থি রানী" (২০১৫–১৬) এবং কুন্ডলি ভাগ্য (২০১৭–২৩)-তে তার অভিনয়ের জন্য পরিচিত। এছাড়াও, তিনি সোনি টিভির বড়ে অচ্ছে লাগতে হ্যায় ২ (২০২১–২২) ধারাবাহিকেও গুরুত্বপূর্ণ চরিত্রে অভিনয় করেছেন।
আনজুম ফকিহ ১৯৮৯ সালের ১২ সেপ্টেম্বর ভারতের মহারাষ্ট্রের রত্নগিরিতে একটি কোঙ্কানি মুসলিম পরিবারে জন্মগ্রহণ করেন। তার বাবা-মা কামালউদ্দিন ফকিহ এবং সুলতানা ফকিহ রত্নাগিরির ভিক্রোলি এবং পান্ডেরিতে থাকেন। তিনি মুম্বাই বিশ্ববিদ্যালয় থেকে তার শিক্ষাজীবন সম্পন্ন করেন। ১৯ বছর বয়সে, তিনি অভিনয় ও মডেলিংয়ে তার ভবিষ্যৎ গড়ার লক্ষ্যে বাড়ি ছেড়ে মুম্বাইতে পাড়ি জমান। সেখানে তিনি এলান মডেলিং এজেন্সি প্রাইভেট লিমিটেড-এ ভর্তি হন এবং মডেলিং পেশায় আত্মপ্রকাশ করেন। পরবর্তীতে, তিনি বেশ কয়েকটি বিজ্ঞাপনে অভিনয় করে নিজের উপস্থিতি দৃঢ় করেন।
মাত্র ১৯ বছর বয়সে ফাকিহ মডেল হওয়ার সিদ্ধান্ত নেন। ২০১০ সালে, তিনি প্রেম ও হাস্যরস বিষয়ক ধারাবাহিক "মাহি ওয়ে" তে বনিতা আহলুওয়ালিয়ার চরিত্রে অভিনয়ের মাধ্যমে হিন্দি টেলিভিশন জগতে পা রাখেন। 
পাঁচ বছরের বিরতির পর, তিনি ২০১৫ সালে স্টার প্লাসের রোমান্টিক নাটক "তেরে শহর মে-এর" মাধ্যমে টেলিভিশনে ফিরে আসেন, এই ধারাবাহিকে তিনি রচিতা মাথুরের চরিত্রে অভিনয় করেছিলেন। একই বছর, তিনি "টাইম মেশিনেও" অভিনয় করেছিলেন। সেই বছরের ডিসেম্বরে, ফকিহ জি টিভিতে সম্প্রচারিত "এক থা রাজা এক থি রানী" নামক একটি ধারাবাহিকে দুষ্ট রাণী রাগেশ্বরী চরিত্রে অভিনয় করেন এবং তার দক্ষতার জন্য তিনি অত্যন্ত প্রশংসিত হন। ২০১৬ সালে তিনি এই ধারাবাহিক ছেড়ে দেন।
২০১৭ সালের ফেব্রুয়ারিতে, তিনি কালারস টিভির সামাজিক নাটক "দেবাংশিতে" অভিনয়ের চুক্তিবদ্ধ হন। এই ধারাবাহিকে তিনি প্রধান চরিত্র দেবাংশীর ( হেলি শাহ অভিনীত) দত্তক বোন সাক্ষীর চরিত্রে অভিনয় করেছিলেন। 
জুলাই ২০১৭ সালে তিনি জি টিভির জনপ্রিয় ধারাবাহিক "কুন্ডলী ভাগ্য"-এ অভিনয় করেন, যেখানে অভিষেক কাপুরের বিপরীতে সৃষ্টি অরোরা লুথরা চরিত্রে দর্শকদের মন জয় করেন। দুষ্টু ও প্রাণোচ্ছল সৃষ্টির চরিত্রে তার দুর্দান্ত অভিনয়ের জন্য তিনি পুরস্কৃত হন। এই ধারাবাহিকটি টিআরপি তালিকায় শীর্ষে ছিল এবং সপ্তাহের সবচেয়ে বেশি দর্শকপ্রিয় শো হিসেবে স্থান পায়। দীর্ঘ ছয় বছর পর ২০২৩ সালের অক্টোবরে তিনি ধারাবাহিক ছেড়ে দেওয়ার সিদ্ধান্ত নেন। 
এ কাজ করার পাশাপাশি, আনজুম ফকিহ আরও কয়েকটি প্রকল্পে যুক্ত ছিলেন। ২০১৮ এবং ২০২০ সালে তিনি যথাক্রমে একতা কাপুরের প্রযোজনায় দুটি ধারাবাহিক "দিল হি তো হ্যায়" ( সোনি টিভিতে ) এবং "নাগিন ৫" ( কালারস টিভিতে ) তে স্বল্প দৈর্ঘ্যের চরিত্রে অভিনয় করেছিলেন। ২০২০ সালে, তিনি দুটি ওয়েব সিরিজ "কাশমাকাশ" এবং "কেহনে কো হামসাফর হ্যায়"-এ প্রধান চরিত্রে অভিনয় করেন। একই বছরের ডিসেম্বরে, ফকিহ "ইক দাফা তো মিল" গানের মাধ্যমে তার প্রথম মিউজিক ভিডিওতে আত্মপ্রকাশ করেন। ২০২১ থেকে ২০২২ সাল পর্যন্ত, তিনি সোনি টিভির ধারাবাহিক "বড়ে অচ্ছে লাগতে হ্যায় ২"-এ মৈত্রীর চরিত্রে অভিনয় করেন। পরে, ২০২৩ সালের ডিসেম্বর থেকে তিনি সোনি টিভির "দাবাঙ্গি - মুলগি আয়ি রে আয়ি"-তে রাজনীতিবিদ অঙ্কিতা রাও চরিত্রে অভিনয় শুরু করেন, যা ২০২৪ সালের জুনে বন্ধ হয়ে যায়।
এষা দে

এশা ওয়াডনেরকর, যিনি পেশাগতভাবে এষা দে নামে পরিচিত, একজন ভারতীয় অভিনেত্রী ও অভিনয়শিল্পী। ইনি মারাঠি থিয়েটার, চলচ্চিত্র, ওয়েব সিরিজ এবং টিভি সিরিয়ালে বিশিষ্টভাবে কাজ করেছেন। তিনি মারাঠি টেলিভিশন শো মহারাষ্ট্রচি হাস্যযাত্রার জন্য সুপরিচিত।
২০১১ সালে, এষা দে থিয়েটার শিল্পী হিসেবে তার পেশাদার জীবন শুরু করেন এবং পরবর্তীতে চলচ্চিত্র, ওয়েব সিরিজ এবং টেলিভিশনসহ বিভিন্ন মাধ্যমে কাজ করে তার কর্মজীবন বিস্তৃত করেন। তিনি ভারতী বিদ্যাপীঠ পুনে থেকে কত্থক নৃত্যে এমএ এবং লন্ডন স্কুল অফ ড্রামাটিক আর্ট থেকে অভিনয়ে এমএ ডিগ্রি অর্জন করেন। লন্ডনে তার কোর্স শেষ করার পর ভারতে ফিরে আসার সময় কোভিড-১৯ লকডাউন শুরু হয়।এই সময়ে, অভিনেতা সমীর খান্দেকার তাকে তার ইউটিউব চ্যানেল 'আসোয়া'-এর জন্য একটি ভিডিও তৈরি করতে আমন্ত্রণ জানান, যাতে তিনি সম্মত হন। ভিডিওটি ইতিবাচক প্রতিক্রিয়া পায়। ভিডিওটি জনপ্রিয়তা পাওয়ার পরই বিশাখা সুবেদারের পরিবর্তে এষাকে "মহারাষ্ট্রচি হাস্যযাত্রা" -র জন্য বেছে নেওয়া হয়। তিনি "ভাদিপা" এর অধীনে বহু প্রকল্পে অংশগ্রহণ করেছেন এবং এই কোম্পানির প্রতিনিধিত্বও করছেন। 
এষার আসল উপাধি ওয়াডনেরকার কিন্তু লন্ডন স্কুল অফ ড্রামায় পড়ার সময় তিনি বিভিন্ন অডিশন দেন এবং সেই সময় তার নাম উচ্চারণে করতে স্থানীয় লোকেদের বেশ অসুবিধা হয়। এর পর তিনি পেশাদারভাবে এষা দে নামটি গ্রহণ করেন।
নানকুশিয়া শ্যাম

নানকুশিয়া শ্যাম হলেন একজন গোণ্ড শিল্পী যিনি তাঁর স্বামী জানগড় সিং শ্যাম (১৯৬২-২০০১) দ্বারা নির্মিত গোণ্ড শিল্পের নতুন স্কুল "জানগড় কালামে"র ঐতিহ্যকে এগিয়ে নিয়ে চলেছেন।
নানকুশিয়া ১৯৭২ সালে সোনপুরী গ্রামে জন্মগ্রহণ করেন। তিনি মধ্যপ্রদেশের সোনপুরী গ্রামে বড় হয়েছেন। পরে তিনি গোণ্ড শিল্পী জানগড় সিং শ্যামের সাথে বিবাহ বন্ধনে আবদ্ধ হন।
নানকুশিয়া তাঁর স্বামী জানগড় শ্যামের নির্দেশনায় নিজের চিত্রকলা শুরু করেছিলেন, জানগড় তাঁকে তাঁর নিজস্ব অভিব্যক্তির মাধ্যমে গোণ্ড শিল্পের উত্তরাধিকার বহন করতে উৎসাহিত করেছিলেন। ২০১১ সালে যখন তাঁর স্বামী আত্মহত্যা করেন তখন তিনি এই শিল্পকে আরও গুরুত্বের সাথে গ্রহণ করেন এবং ভোপালের ভারত ভবনের একটি শিল্প জাদুঘর "কলা ভবনে" সহকারী শিল্পী হিসেবে কাজ শুরু করেন। তাঁর স্বামী এখানেই কাজ করতেন।
নানকুসিয়া শ্যাম প্রকৃতি এবং তার অগণিত রূপ দ্বারা অনুপ্রাণিত। তিনি প্রায়শই মধ্যপ্রদেশের সোনপুরি গ্রামে বড় হয়ে ওঠার সময় যেসব উদ্ভিদ ও প্রাণীর সম্মুখীন হয়েছেন তার ছবি আঁকতেন। পরে তিনি তাঁর স্বামী, গোণ্ড শিল্পী জানগড় সিং শ্যামের কাছ থেকে ছবি আঁকা শিখেছিলেন। নানকুশিয়া তাঁর শৈশবকালের স্মৃতিচারণ করে প্রাণীদের ছবি আঁকেন। তিনি সেই প্রাণীদের আকৃতির মাধ্যমে নগর সংস্কৃতির স্মৃতি আঁকেন। তাঁর চিত্রকর্ম সাধারণত উজ্জ্বল প্রাণবন্ত রঙ এবং গোণ্ড শিল্পের বিশিষ্ট ছাপের উপর ভিত্তি করে তৈরি হয়।
দিল্লি, জয়পুর ও ভোপাল শহরে এবং কেরালা রাজ্যের অন্যান্য স্থানে নানকুশিয়ার শিল্পের প্রদর্শনী হয়েছিল। তাঁর শিল্পের আন্তর্জাতিক প্রদর্শনী হয়েছিল জাপান, ফ্রান্স, শ্রীলঙ্কা এবং সংযুক্ত আরব আমিরাতে।
শিশুদের জন্য একটি বই - "বুলি অ্যাণ্ড দ্য টাইগার" - এখানে নানকুশিয়া বিন্দু যোগ করে করে পাখি, প্রাণী এবং গাছপালার ছবি এঁকেছিলেন।
নানকুশিয়া ২০০২ সালে মধ্যপ্রদেশ হস্ত শিল্প বিকাশ নিগম থেকে রাজ্য-স্তরের পুরস্কার পেয়েছিলেন।
আশা শরৎ

আশা শরৎ একজন ভারতীয় অভিনেত্রী এবং ধ্রুপদী নৃত্যশিল্পী, যিনি মূলত মালায়ালাম চলচ্চিত্র এবং টেলিভিশন অনুষ্ঠানে অভিনয় করেন। আশা কয়েকটি তামিল, কন্নড় এবং তেলুগু চলচ্চিত্রেও তিনি কাজ করেছেন। 
আশা শরৎ মালায়ালাম টেলিভিশন ধারাবাহিকল "জাথাকা কথাকাল" এবং "মিখায়েলিন্টে সান্থথিকাল" -এর মাধ্যমে তার অভিনয় জীবন শুরু করেন। "কুমকুমাপুভু" ধারবাহিকে তার অভিনয় তাকে জনপ্রিয় করে তুলেছিল। তার প্রথম পূর্ণদৈর্ঘ্য চলচ্চিত্র ছিল "ফ্রাইডে" । তিনি "কর্মযোদ্ধা, অর্ধনারী" ইত্যাদি জনপ্রিয় চলচ্চিত্র প্রকল্পেও কাজ করেছেন। "দৃশ্যম ছবিতে" আইপিএস অফিসারের ভূমিকায় তার ভূমিকা খুবই প্রশংসিত হয়েছিল।
মিশমি জনগণ

মিশমি জনগণ ভারতের তিব্বত এবং অরুণাচল প্রদেশের একটি জাতিগত গোষ্ঠী। এদের বসবাসকারী অঞ্চলটি মিশমি পাহাড় নামে পরিচিত। দক্ষিণ তিব্বতের জায়ু কাউন্টি অধিকার করে আছে একটি নির্দিষ্ট দল, যাদের নাম ডেং। 
মিশমি চারটি উপজাতি নিয়ে গঠিত: ইদু মিশমি ( "ইদু লোবা" ); দিগারো উপজাতি ( "তারাও, দারাং দেং" ), মিজু মিশমি ( "কামান দেং" ), এবং দেং মিশমি। ভৌগোলিক বন্টনের কারণে উপজাতির চারটি উপ-বিভাগের উদ্ভব হয়েছিল, কিন্তু জাতিগতভাবে চারটি গোষ্ঠী একই গোষ্ঠীর। 
অরুণাচল প্রদেশের উত্তর-পূর্ব প্রান্তে উচ্চ এবং নিম্ন দিবাং উপত্যকা, লোহিত এবং আঞ্জাও জেলায় মিশমিদের বসবাস। এগুলি সবই উত্তর-পূর্ব ভারতের দক্ষিণ তিব্বতের সীমান্তবর্তী।
চীনে, মিশমিরা লোবা জাতি হিসেবে শ্রেণীবদ্ধ।
দেং জনগণ (অথবা "দেংবা", তারাওন-কামান ভাষার চীনা প্রতিলিপি: 代巴玫; চীনা : 僜人; হান্যু পিনয়িন : ডেং রেন) তিব্বতের জায়ু কাউন্টির নয়টি গ্রামে এবং হিমালয় এবং হেংডুয়ান পর্বতমালার মধ্যবর্তী কুমারী বনাঞ্চলে ১,০০০ মিটার উচ্চতায় বাস করে। এই জনগণ চীনে "দারাং ডেং" এবং ভারতে "কামান" বা "মিজু মিশমি" নামে পরিচিত। তারা বার্মার একটি গ্রামে "তারাউং" নামেও পরিচিত।
দেং মিশমি গণপ্রজাতন্ত্রী চীন সরকার কর্তৃক আনুষ্ঠানিকভাবে স্বীকৃত নয়। আইয়াদুরাই এবং লি, (২০১৮) -এর তথুয় তাদেরকে "অজ্ঞাত জাতি" বা "অন্যান্য" হিসেবে শ্রেণীবদ্ধ করা হয়েছে, যা মূলত চীনের কিছু সীমিত জনগণের জন্য একটি বিভাগিক শ্রেণী। অনেক দেং মিশমি জনগণ চীন থেকে ভারতে চলে এসেছেন।
(আইয়াদুরাই ও লি, ২০১৮) উল্লেখ করেছেন যে, "এলাকা পরিচালনার আরেকটি কৌশলগত কারণ ছিল ব্রিটিশদের উদ্বেগ যে, যদি তারা এই অঞ্চলে আগ্রহ না দেখায়, তবে মিশমি জনগণ 'চীনা' নাগরিক হয়ে যাবে। স্থানীয় জনগণের মন জয় করতে, সরকারি প্রতিনিধিরা তাদের সঙ্গে চা এবং সিগারেট নিয়ে যেতেন 'রাজনৈতিক উপহার' হিসেবে। আনুষ্ঠানিকভাবে, নোয়েল উইলিয়ামসন (একজন রাজনৈতিক কর্মকর্তা) এবং ডাঃ গ্রেগরসন (চা বাগান মালিক ও ডাক্তার) হত্যার পর থেকে ব্রিটিশরা মিশমি জনগণের উপর দমন-পীড়ন চালাতে শুরু করে, শক্তি ও আধিপত্য প্রদর্শনের জন্য। 
ব্রিটিশরা মিশমি জনগণকে এক অজ্ঞাত গোষ্ঠী হিসেবে দেখেছিল। তাদের সম্পর্কে তেমন কিছু জানতে পারা যায়নি। ১৮৮২ সালে মিশমিদের " সভ্যতার প্রভাব থেকে বিচ্ছিন্ন" হিসেবে চিহ্নিত করা হয়েছিল। স্থানীয় জনগণকে সাধারণত "মানুষের চেয়ে নিকৃষ্ট এবং জঘন্য" হিসেবে দেখা হত। 
উপরি উক্ত উদ্ধৃতি দেং জনগণের লোককাহিনীর অংশ। তাদের পূর্বপুরুষ হলেন আজিয়ানি।
ফার্নান্দ ক্রিমিউ

ফার্নান্দ ক্রিমিউ (১৮৫৭-১৯২৮) একজন ফরাসি আইনজীবী ও রাজনীতিবিদ ছিলেন। তিনি ১৮৮৫ থেকে ১৮৮৯ সাল পর্যন্ত জাতীয় পরিষদের সদস্য হিসেবে ১৮৯৩ থেকে ১৮৯৮ সাল পর্যন্ত গার্ডের প্রতিনিধিত্ব করেন। তিনি ১৯০৩ থেকে ১৯২৮ সাল পর্যন্ত গার্ডের প্রতিনিধিত্ব করেন ফরাসি সিনেটের সদস্য হিসেবেও দায়িত্ব পালন করেন।
অনুপম সুদ

অনুপম সুদ (জন্ম ১৯৪৪) একজন শিল্পী যিনি নতুন দিল্লির উপকণ্ঠে মাণ্ডিতে থাকেন এবং একটি ছোট সম্প্রদায়ের মধ্যে কাজ করেন। তিনি পাঞ্জাবে জন্মগ্রহণ করেছিলেন, যদিও তিনি তাঁর যৌবনের বেশিরভাগ সময় হিমাচল প্রদেশের প্রাক্তন ব্রিটিশ গ্রীষ্মকালীন রাজধানী সিমলায় কাটিয়েছেন। একটি রক্ষণশীল পরিবার থেকে আসা সত্ত্বেও, পারিবারিক পছন্দে বিবাহ করার পরিবর্তে তাঁর শিক্ষাজীবন এবং শৈল্পিক সাধনার পথ বেছে নেওয়ার সিদ্ধান্ত ছিল সাহসী এবং বিরল।
অনুপম সুদ ১৯৬২ থেকে ১৯৬৭ সাল পর্যন্ত দিল্লির কলেজ অফ আর্ট- এ পড়াশোনা করেছিলেন। এই একই দশকে সোমনাথ হোর কলেজের প্রিন্টমেকিং বিভাগকে পুনর্গঠিত ও পুনরুজ্জীবিত করছিলেন। অনুপম ছিলেন "গ্রুপ ৮"-এর সর্বকনিষ্ঠ সদস্য, এটি ছিল কলেজের শিল্পীদের একটি সংগঠন, এটির প্রতিষ্ঠাতা ছিলেন অনুপমের শিক্ষক জগমোহন চোপড়া এবং এই গোষ্ঠীটি ভারতে মুদ্রণ তৈরির সচেতনতা বৃদ্ধির জন্য নিবেদিতপ্রাণ ছিল।
এরপরে অনুপম সুদ ১৯৭১ থেকে ১৯৭২ সাল পর্যন্ত লন্ডনের ইউনিভার্সিটি কলেজের স্লেড স্কুল অফ ফাইন আর্ট থেকে প্রিন্টমেকিং নিয়ে পড়াশোনা করেন। স্লেড থেকে ফিরে আসার পরই খোদাইয়ের মাধ্যমে পোশাক-পরিহিত এবং নগ্ন মানব মূর্তি অন্বেষণের দিকে অনুপম সুদের তীব্র আগ্রহ তৈরি হয়। অনুপম পুরুষ ও মহিলা উভয়ের যৌনতা এবং অভিন্নতার মধ্যে অনুপ্রেরণা খুঁজে পেয়েছিলেন। সামাজিক বিষয়গুলির উপর খোলামেলা দৃষ্টিভঙ্গি তাঁর শিল্পে খুব কমই পাওয়া যায়, এবং তাঁর চরিত্রগুলি প্রায়শই আত্মমগ্ন এবং গভীরভাবে চিন্তিত অবস্থায় থাকে। তবে, প্রতীকবাদ এবং রূপকের মাধ্যমে তিনি সামাজিকভাবে প্রাসঙ্গিক বিষয়বস্তু নিয়ে আলোচনা করেন এবং লিঙ্গের মধ্যে আন্তঃসম্পর্কের খামখেয়ালী চিত্রণ তাঁর কাজের একটি প্রিয় বিষয়। তাঁর খোদাই করা জিনিসপত্র দস্তা প্লেট ব্যবহার করে তৈরি করা হয়, এটি একটি কঠিন মাধ্যম যেখানে কাজের জন্য ধৈর্য এবং নির্ভুলতা উভয়ই প্রয়োজন।
অনুপম সুদের অন্যতম বিখ্যাত রচনা, "সংলাপ সিরিজ"। পরিণতমনস্ক, নীরব, গ্রহণযোগ্য মনের ভাবের মাধ্যমে এটি বিভিন্ন লিঙ্গের মানুষের মধ্যে মানবিক যোগাযোগ প্রকাশ করে। "সংলাপ সিরিজ" মানব নৈকট্যকে ঘনিষ্ঠ এবং অকথিত হিসেবে জোর দেয়। এই ক্রমেরই একটি একটি কাজে, একটি জীর্ণ বাড়ির সামনে কাঁটাতারের বেড়া দিয়ে বিচ্ছিন্ন অবস্থায় বসে আছে কিছু মানুষ। তাদের মধ্যে খুব বেশি ঘনিষ্ঠতা আছে বলে মনে হয় না। ভাঙা পাথরের মধ্যে অবস্থিত, এই মানুষগুলি পরিবর্তনশীল মূল্যবোধের মূর্ত প্রতীক।
অনুপম সুদের কাজ নতুন দিল্লির ন্যাশনাল গ্যালারি অফ মডার্ন আর্ট, লন্ডনের ভিক্টোরিয়া অ্যাণ্ড অ্যালবার্ট মিউজিয়াম, মার্কিন যুক্তরাষ্ট্রের পিবডি মিউজিয়াম এবং জাপানের গ্লেনবারা আর্ট মিউজিয়ামের সংগ্রহে রয়েছে।
অনুপম প্রায়শই তাঁর বাবার শরীরচর্চা, পাঞ্জাবি থিয়েটার এবং গোয়েন্দা গল্পের প্রতি ভালোবাসা, তাঁর মায়ের শাস্ত্রীয় সঙ্গীতের প্রতি শ্রদ্ধা এবং উপনিষদ পাঠকে তাঁর প্রধান প্রভাব হিসেবে স্বীকার করেছেন। দিল্লিতে সোমনাথ হোরের পরামর্শে তিনি একজন শিল্পী হিসেবে তাঁর দক্ষতা বিকাশ করেন।
তিনি ললিত কলা একাডেমি, রাষ্ট্রপতির স্বর্ণপদক, কলা রত্ন, সাহিত্য কলা পরিষদ, মিশরীয় আন্তর্জাতিক প্রিন্ট বিয়েনাল, বিসি সান্যাল পুরস্কার এবং আরও অনেক জাতীয় ও আন্তর্জাতিক পুরস্কার জিতেছেন।
জাহ্নবী ছেড়া

জাহ্নবী ছেড়া (; জন্ম: ২৯ ফেব্রুয়ারি ১৯৮৪) একজন ভারতীয় অভিনেত্রী, যিনি প্রধানত হিন্দি টেলিভিশন ধারাবাহিকে কাজ করেন। তিনি ২০০৭ সালে "ছুনা হ্যায় আসমান" ধারাবাহিকে সমীরা সিং চরিত্রে অভিনয়ের মাধ্যমে আত্মপ্রকাশ করেন। তিনি "বালিকা বধূ" ধারাবাহিকে সুগনা সিং এবং "সি. আই. ডি."-তে ইন্সপেক্টর শ্রেয়া চরিত্রে অভিনয়ের জন্য সর্বাধিক পরিচিত।
তিনি ১৯৮৪ সালের ২৯ ফেব্রুয়ারি জন্মগ্রহণ করেন এবং মুম্বইয়ে বেড়ে ওঠেন। তিনি মূলত একজন গুজরাতি। তিনি মুম্বইয়ের মালিনী কিশোর সংঘভি কলেজ অফ কমার্স অ্যান্ড ইকোনমিক্স থেকে স্নাতক সম্পন্ন করেছেন।
তিনি ২০১১ সালে তার দীর্ঘদিনের প্রেমিক নিশান্ত গোপালিয়াকে বিয়ে করেন। এই দম্পতির নির্ভি নামে একজন কন্যা সন্তান রয়েছে, যার জন্ম ২০১৭ সালে হয়েছিল। বিয়ের পর জাহ্নবী নিজের নাম পরিবর্তন করে 'জাহ্নবী ছেড়া গোপালিয়া' রাখেন।
সন্দেশখালি

সন্দেশখালি হল ভারতের পশ্চিমবঙ্গ রাজ্যের উত্তর চব্বিশ পরগনা জেলার বসিরহাট মহকুমার সন্দেশখালি ২ সমষ্টি উন্নয়ন ব্লকের একটি গ্রাম।
সন্দেশখালীতে অবস্থিত</link> ।
মানচিত্রে দেখানো এলাকাটি নিম্ন গাঙ্গেয় ব-দ্বীপে অবস্থিত ইছামতি-রায়মঙ্গল সমভূমির একটি অংশ। এতে পরিপক্ক কালো বা বাদামী দোআঁশ থেকে সাম্প্রতিক পলিমাটির মাটি রয়েছে। এলাকা জুড়ে অসংখ্য নদী ও খাল । সুন্দরবন জাতীয় উদ্যানের অগ্রভাগ মানচিত্রের নীচের অংশে দৃশ্যমান (সবুজ রঙে দেখানো হয়েছে কিন্তু চিহ্নিত করা হয়নি)। বৃহত্তর পূর্ণ পর্দা মানচিত্র সম্পূর্ণ বন এলাকা দেখায়। এলাকার একটি বড় অংশ সুন্দরবনের জনবসতির একটি অংশ। ঘনবসতিপূর্ণ এলাকাটি একটি অপ্রতিরোধ্য গ্রামীণ এলাকা। জনসংখ্যার মাত্র ১২.৯৬% শহরে বাস করে এবং জনসংখ্যার ৮৭.০৪% গ্রামীণ এলাকায় বাস করে। 
সন্দেশখালি থানার জনসংখ্যা ৩২৮,৯৮৯ জন। সন্দেশখালী ২ সিডি ব্লকের উপর এটির এখতিয়ার রয়েছে। রাজবাড়ীতে একটি আউট পোস্ট আছে। 
সন্দেশখালী ২ সিডি ব্লকের সদর দপ্তর দ্বারীর জঙ্গলে অবস্থিত।
জেলা আদমশুমারি হ্যান্ডবুকে সন্দেশখালী ২ সিডি ব্লকের মানচিত্রে সন্দেশখালীকে ৮৮৪ নম্বর "দ্বারীর জঙ্গল" গ্রামের অংশ হিসাবে দেখানো হয়েছে। 
ভারতের ২০১১ সালের আদমশুমারি অনুসারে, দ্বারীর জঙ্গলের মোট জনসংখ্যা ছিল ১১,১৫৫ জন, যার মধ্যে ৫,৭৬০ (৫২%) পুরুষ এবং ৫,৩৯৫ (৪৮%) মহিলা। ০-৬ বছর বয়সের মধ্যে জনসংখ্যা ছিল ১,৩২১। দ্বারীর জঙ্গলে মোট শিক্ষিত ব্যক্তির সংখ্যা ছিল ৬,৮৫৭ (৬ বছরের বেশি জনসংখ্যার ৬৯.৭৩%)।
কালিন্দী সন্দেশখালীর পাশ দিয়ে প্রবাহিত হয় এবং সন্দেশখালী ফেরি ঘাট থেকে ভাঙ্গাতুশখালী ফেরি ঘাট পর্যন্ত ফেরি সার্ভিস রয়েছে। 
সন্দেশখালী নিকটতম রেলওয়ে স্টেশন হল ক্যানিং রেলওয়ে স্টেশন (CG) সন্দেশখালী থেকে ৩৪ কিমি দূরত্ব ধামখালি, সরবেরিয়া এবং মাতলা ব্রিজ হয়ে।
সন্দেশখালী রাধারানী উচ্চ বিদ্যালয় একটি সহ-শিক্ষামূলক উচ্চ মাধ্যমিক বিদ্যালয়। রাজবাড়ী আগরহাটি গৌরহরি বিদ্যাপীঠ একটি সহ-শিক্ষামূলক উচ্চ মাধ্যমিক বিদ্যালয়।
সন্দেশখালীতে অবস্থিত ২৫ শয্যা বিশিষ্ট সন্দেশখালী গ্রামীণ হাসপাতালটি সন্দেশখালী ২ সিডি ব্লকের প্রধান চিকিৎসা সুবিধা। কোরাকাঁথি ও জেলিয়াখলীতে প্রাথমিক স্বাস্থ্যকেন্দ্র রয়েছে।
জন হিকস

স্যার জন রিচার্ড হিকস (৮ এপ্রিল ১৯০৪ - ২০ মে ১৯৮৯) একজন ব্রিটিশ অর্থনীতিবিদ ছিলেন। তাকে বিংশ শতাব্দীর অন্যতম গুরুত্বপূর্ণ এবং প্রভাবশালী অর্থনীতিবিদ হিসেবে বিবেচনা করা হয়। অর্থনীতির ক্ষেত্রে তার অনেক অবদানের মধ্যে সবচেয়ে পরিচিত ছিল ব্যষ্টিক অর্থনীতিতে তার ভোক্তা চাহিদা তত্ত্বের বিবৃতি এবং IS-LM মডেল (১৯৩৭), যা সামষ্টিক অর্থনীতির একটি কিনেসিয়ান দৃষ্টিভঙ্গির সংক্ষিপ্তসার। তার বই "ভ্যালু অ্যান্ড ক্যাপিটাল" (১৯৩৯) উল্লেখযোগ্যভাবে সাধারণ-ভারসাম্য এবং মূল্য তত্ত্বকে প্রসারিত করেছে। তার স্মরণে ক্ষতিপূরণের চাহিদা ফাংশনটির নাম দেওয়া হয়েছে হিকসিয়ান ডিমান্ড ফাংশন।
১৯৭২ সালে তিনি সাধারণ ভারসাম্য তত্ত্ব এবং জনকল্যাণ তত্ত্বে তার অগ্রণী অবদানের জন্য অর্থনীতিতে (যৌথভাবে) নোবেল স্মারক পুরস্কার পান।
হিকস ১৯০৪ সালে ইংল্যান্ডের ওয়ারউইকে জন্মগ্রহণ করেন। তার মাতা ডরোথি ক্যাথরিন (স্টিফেনস) এবং পিতা স্থানীয় সংবাদপত্রের সাংবাদিক এডওয়ার্ড হিকস। 
১৯২৬ থেকে ১৯৩৫ সাল পর্যন্ত, হিকস লন্ডন স্কুল অব ইকোনমিক্স অ্যান্ড পলিটিক্যাল সায়েন্সে বক্তৃতা দেন। তিনি একজন শ্রম অর্থনীতিবিদ হিসাবে কাজ শুরু করেছিলেন এবং শিল্প সম্পর্কের উপর বর্ণনামূলক কাজ করেছিলেন কিন্তু ধীরে ধীরে, তিনি বিশ্লেষণাত্মক অর্থনীতির দিকে চলে যান, যেখানে তার গণিতের পড়াশোনা সামনে ফিরে আসে।
১৯৪৬ সালে, তিনি অক্সফোর্ডে ফিরে আসেন, প্রথমে নুফিল্ড কলেজের (১৯৪৬ - ১৯৫২) একজন গবেষণা ফেলো হিসাবে, তারপরে রাজনৈতিক অর্থনীতির ড্রামমন্ড অধ্যাপক হিসাবে (১৯৫২ - ১৯৬৫) এবং অবশেষে অল সোলস কলেজের (১৯৬৫ - ১৯৭১) একজন গবেষণা ফেলো হিসাবে কাজ করেন। , অল সোলস কলেজ থেকে অবসর গ্রহণের পরও তিনি লেখালেখি চালিয়ে যান।
হিকস ১৯৬৪ সালে নাইট উপাধি লাভ করেন এবং লিনাক্রে কলেজের অনারারি ফেলো হন। তিনি ১৯৭২ সালে অর্থনীতিতে (কেনেথ জে অ্যারোর সাথে যৌথভাবে) নোবেল পুরস্কার পান। তিনি ১৯৭৩ সালে লন্ডন স্কুল অব ইকোনমিক্স অ্যান্ড পলিটিক্যাল সায়েন্সের লাইব্রেরি আপিলকে নোবেল পুরস্কারটি দান করেন। তিনি ১৯৮৯ সালের ২০মে ব্লকলির কটসওল্ড গ্রামে তার বাড়িতে মারা যান।
শ্রম অর্থনীতিবিদ হিসাবে হিকসের প্রথম দিকের কাজ "দ্য থিওরি অফ ওয়েজেস" (১৯৩২, ২য় সংস্করণ ১৯৬৩) এখনও শ্রম অর্থনীতিক অঙ্গনে আদর্শ হিসাবে বিবেচিত হয়। তিনি আরজিডি অ্যালেনের সাথে ১৯৩৪ সালে প্রকাশিত মূল্য তত্ত্বের দুটি মূল গবেষণাপত্রে সহযোগিতা করেছিলেন।
দারোগা মামুর কীর্তি

দারোগা মামুর কীর্তি ২০২৪ সালের বাংলা ভাষার একটি ভারতীয় হাস্যরসাত্মক চলচ্চিত্র। এটি পরিচালনা করেছেন নেহাল দত্ত। প্রধান চরিত্রে অভিনয় করেছেন রঞ্জিত মল্লিক, লাবণী সরকার ও খরাজ মুখোপাধ্যায়। এটি ২০২৪ সালের ১লা মার্চ পশ্চিমবঙ্গের প্রেক্ষাগৃহে মুক্তি পায়।
উত্তরবঙ্গের কালিকাপুরে চোরের বড্ড উপদ্রব! এলাকার প্রত্যেকেই প্রায় এই পেশার সঙ্গে যুক্ত। এলাকার দায়িত্ব নিয়ে থানায় আসে নতুন দারোগা লক্ষ্মীবাবু। সঙ্গে তাঁর ভাগ্নে আয়ান। লক্ষ্মীবাবু কি এলাকার বাঘা চোরদের শায়েস্তা করতে পারবেন?
ছবিতে লক্ষ্মীবাবুর চরিত্রে অভিনয় করেছেন রঞ্জিত মল্লিক। তিনি পরিচালকের আগের ছবি ‘অপরাজেয়’ তেও ছিলেন। ছবিতে অনুকূল নামের এক বহুরূপী চোরের চরিত্রে ৮টি ভিন্ন লুকে অভিনয় করেছেন খরাজ মুখোপাধ্যায়।
২০২৪ সালের ২১শে ফেব্রুয়ারি ইউটিউবে চলচ্চিত্রের ট্রেইলার প্রকাশ করা হয়।
বৃষকেতু

বৃষকেতু () হিন্দু সংস্কৃত মহাকাব্য "মহাভারতের" একটি চরিত্র। তিনি কর্ণ ও বৃষালীর পুত্র এবং কর্ণের পুত্রদের মধ্যে কনিষ্ঠতম। কুরুক্ষেত্র যুদ্ধের পরে, অর্জুন বৃষকেতুকে যুদ্ধকৌশল প্রশিক্ষণ দেন, পরে তাকে অঙ্গের রাজা করেন।
বৃষকেতু ছিলেন কর্ণের কনিষ্ঠতম পুত্র। তিনিই কর্ণের একমাত্র পুত্র যিনি কুরুক্ষেত্র যুদ্ধে বেঁচে ছিলেন। যখন কুন্তীর জ্যেষ্ঠ পুত্র হিসাবে কর্ণের পরিচয় প্রকাশিত হয়, তিনি পাণ্ডবদের পৃষ্ঠপোষকতা পান এবং অঙ্গ রাজ্য লাভ করেন। যুধিষ্ঠিরের "অশ্বমেধ যজ্ঞের" আগে, তিনি বেশ কয়েকজন রাজার বিরুদ্ধে অর্জুনের যুদ্ধসমূহে অংশ নিয়েছিলেন। বৃষকেতু চন্দ্রবংশ রাজবংশের রাজা অনুশাল্বকে বন্দী করে যুধিষ্ঠিরের "অশ্বমেধ যজ্ঞে" সক্রিয় অংশগ্রহণকারী ছিলেন।
নিঘণ্টু

নিঘণ্টু (, ) হলো সংস্কৃত পরিভাষা যা শব্দের ঐতিহ্যগত সংগ্রহের জন্য, যা বিষয়ভিত্তিক বিভাগগুলিতে বিভক্ত, প্রায়ই সংক্ষিপ্ত টীকা সহ। এই সংগ্রহগুলি পরিভাষাকোষ ও সমার্থকোষ এর সাথে বৈশিষ্ট্যগুলি ভাগ করে, কিন্তু সংস্কৃত সাহিত্যের কোশের মতো প্রকৃত অভিধান নয়। বিশেষ সংগ্রহকে নিঘণতবও বলা হয়।
বিশেষায়িত বিষয়ের প্রতি নিবেদিত বেশ কয়েকটি নিঘণতব বিদ্যমান, ঘরানার নাম নিঘন্তু হলো প্রাচীন সংগ্রহ, যা বৈদিক যুগ থেকে দেওয়া হয়েছে। এটি ছিল নিরুক্তের বিষয়বস্তু, ভাষ্য, সাথে যাস্ক কর্তৃক ব্যুৎপত্তি সংক্রান্ত গ্রন্থ। প্রযুক্তিগতভাবে, যাস্কের নিরুক্তের শুধুমাত্র তার ভাষ্য নির্ধারণ করা উচিত, তবে ঐতিহ্যগতভাবে নিঘন্তুকে এতে অন্তর্ভুক্ত করা হয়েছে।
যাস্ক (নিরুক্ত ১.২০) অনুসারে, নিঘণ্টু ছিল বিরল বা কঠিন শব্দের সংকলন যা পূর্ববর্তী ঋষিদের দ্বারা বৈদিক গ্রন্থগুলিকে সহজে বোঝার জন্য সংগ্রহ করা হয়েছিল যা সম্ভবত তারা নিজেরাই পুরোপুরি বুঝতে পারেনি। সংগ্রহে তিনটি কাণ্ডে পাঁচটি অধ্যায় রয়েছে:
যাস্কের নিরুক্ত নইঘণ্টুককে কিছুটা সংক্ষিপ্তভাবে আবৃত করে, প্রায়শই শুধুমাত্র প্রদত্ত টীকাযুক্ত প্রতিধ্বনি করে, কিন্তু নইগমের ২৭৮টি শব্দ এবং দৈবতের ১৫১টি নামের সাথে বিস্তারিত আলোচনা করা হয়েছে। চতুর্দশ শতাব্দীর কিছু সময় আগে, দেবরাজযজ্ঞন দ্বারা নইঘণ্টুকের উপর সম্পূর্ণ শব্দে-শব্দ-ভাষ্য লেখা হয়েছিল। 
নিঘণ্টু ও নিরুক্তের সমালোচনামূলক সংস্করণ ১৯২০ সালে লক্ষ্মণ সরুপ দ্বারা প্রকাশিত হয়েছিল। এতে, দুটি প্রধান পুনর্নবীকরণ চিহ্নিত করা হয়েছিল, একটি অন্যটির চেয়ে দীর্ঘ, যা খুঁজে পাওয়া যায় না কিন্তু তুলনামূলকভাবে প্রাথমিক তারিখে সংযোজন নির্দেশ করে। বন্ধনীতে লং রিসেনশন যোগ করে উভয় রিসেনশন একসাথে রেন্ডার করা এখন প্রথাগত।
স্বাতী কৌশল

স্বাতী কৌশল একজন ভারতীয় লেখক। তাঁর পাঁচটি উপন্যাস সর্বাধিক বিক্রীত উপন্যাসের তালিকায় যুক্ত হয়েছে, সেগুলি হলো - "পিস অফ কেক" (২০০৪), "এ গার্ল লাইক মি" (২০০৮), "ড্রপ ডেড" (২০১২), "লেদাল স্পাইস" (২০১৪) এবং "এ ফিউ গুড ফ্রেণ্ডস" (২০১৭)। ২০১৩ সালে, তিনি সাহিত্য বিভাগে "ল'রিয়াল উইমেন অফ ওয়ার্থ পুরস্কার-"এর জন্য মনোনীত হন।
স্বাতী কৌশলের জন্ম এবং বেড়ে ওঠা নতুন দিল্লিতে। তিনি গল্পগুলি লিখেছেন নিজের ব্যক্তিগত অভিজ্ঞতার উপর ভিত্তি করে। আইআইএম কলকাতা থেকে এমবিএ করার পর, তিনি নেসলে ইণ্ডিয়া লিমিটেড এবং ভারতের নোকিয়া মোবাইল ফোন কোম্পানির সাথে কাজ করেছেন। স্বাতী কৌশল তাঁর স্বামী এবং সন্তানদের সাথে কানেটিকাটে থাকেন।
ভারতের মহিলাদের রচনা করা প্রথম দিকের কথাসাহিত্যের বইগুলির মধ্যে "পিস অফ কেক" হলো একটি এবং এটি প্রকাশের সাথে সাথেই জনপ্রিয় হয়েছিল। "নিউ ইয়র্ক টাইমসের" মতো অসংখ্য প্রকাশিত পত্রিকায় এই বই সম্বন্ধে লেখা হয়েছে। এই উপন্যাসের প্রধান চরিত্র হলো মিনাল শর্মা। সে একজন ২৯-বছর বয়সী উদ্যমী মার্কেটিং সহযোগী। তার বিয়ে, রোমান্স এবং বাজারে পণ্য চালু করার মজাদার ঘটনা বিভিন্ন সংস্কৃতির দর্শকদের মননের সাথে যুক্ত। এই বইয়ের জার্মানিতে অনুবাদ এবং প্রকাশ হয়েছে। 
"এ গার্ল লাইক মি" লেখা হয়েছে অনিশা রাই নামে এক ভারতীয় মেয়ের জীবন নিয়ে এবং ভারতের সংস্কৃতি, মানুষ ও তার স্কুলের সাথে তার অভিযোজন বর্ণিত হয়েছে। "এ গার্ল লাইক মি" বইটি বিভিন্ন বয়সের বিস্তৃত দর্শকদের চিন্তার সাথে অনুরণিত হয়েছে এবং এর সংবেদনশীল অথচ ঝকঝকে শৈলীর জন্য প্রশংসিত হয়েছে।
২০১২ সালে স্বাতী কৌশল "ড্রপ ডেড" বইটি প্রকাশ করেন, যেটি একটি পুলিশ ও অপরাধমূলক নাটক। এখানে প্রধান চরিত্র একজন মহিলার, যার নাম নিকি মারওয়া, সে হিমাচল পুলিশের বরিষ্ঠ ডিটেকটিভ। এরপর ২০১৪ সালে স্বাতী কৌশল এর একটি পরিশিষ্ট লেখেন, যার নাম "লেদাল স্পাইস"। ভারতীয় মহিলা অপরাধ কল্পকাহিনীর প্রথম দিকের একটি গল্প ছিল "ড্রপ ডেড" , এবং এর প্রধান চরিত্র তার দৃঢ়-ইচ্ছাপূর্ণ, সাহসী কিন্তু নারীসুলভ নেতৃত্বের জন্য বিখ্যাত ছিল। "লেদাল স্পাইস-এ," স্বাতী কৌশল নিকি মারওয়াহকে একটি টেলিভিশন শেফ প্রতিযোগিতার অনন্য পরিবেশে ফিরিয়ে আনেন।
২০১৭ সালে, স্বাতী কৌশল তাঁর পঞ্চম উপন্যাস, "এ ফিউ গুড ফ্রেণ্ডস" প্রকাশ করেন, এই বইটিতে দেখানো হয়েছে যে কিভাবে বন্ধুত্ব রূপান্তরিত হয় এবং স্থায়ী হয়।
স্লিপিং বিউটি

" স্লিপিং বিউটি " বা "দ্য বিউটি স্লিপিং ইন দ্য উড" শিরোনামে পরিচিত এই কাহিনী একটি রূপকথার গল্প। এটি এক রাজকুমারীকে নিয়ে লেখা, একশো বছর ঘুমানোর জন্য একটি দুষ্ট পরী যাকে অভিশাপ দিয়েছিল এবং একটি সুদর্শন রাজপুত্রে তাকে জাগিয়ে তোলে। যাতে রাজকন্যা একা জেগে উঠে ভয় না পায়, সেইজন্য একজন ভাল পরী তার যাদু লাঠি ব্যবহার করে প্রাসাদ এবং বনের প্রতিটি জীবিত ব্যক্তি এবং প্রাণীকে ঘুম পাড়িয়ে দেয়, এবং রাজকন্যার জাগরনের সময় তাদেরও জাগিয়ে তোলে।
১৩৩০ থেকে ১৩৪৪ সালের মধ্যে রচিত "পার্সিফরেস্টের" আখ্যানে এই গল্পের প্রাচীনতম সংস্করণ পাওয়া যায়। এই গল্পের আরেকটি সংস্করণ পাওয়া যায় কাতালান কবিতা "ফ্রেয়ার ডি জয় ই সোর দে পাসার"-এ। গিয়ামবাটিস্তা বেসিলে তার সংকলন "পেন্টামেরনে"-এর জন্য এই গল্পের আরেকটি সংস্করণ লিখেছিলেন, যার নাম ছিল "সান, মুন আ্যন্ড টালিয়া"। সেটি ১৬৩৪-৩৬ সালে তার মৃত্যুর পর প্রকাশিত হয়েছিল। এছাড়াও ১৬৯৭ সালে শার্ল পেরো তার "হিস্টোরিস অউ কন্টেস ডু টেম্প্স পাসে" এই গল্পের রূপান্তরিত সংস্করণ প্রকাশ করেন। ব্রাদার্স গ্রিম পেরাল্ট সংস্করণ থেকে মৌখিকভাবে গল্পটি সংগ্রহ করে প্রকাশ করেছিলেন। সেখানে কাঁটাযুক্ত গোলাপ ঝাড় এবং অভিশাপের মতো নিজস্ব কিছু ঘটনা অন্তর্ভুক্ত ছিল।
রূপকথার এই গল্পকে আর্নে-থম্প্সন শ্রেনিবিন্যাসের ৪১০ নং বিভাগে নথিভুক্ত করা হয়েছে। এই গল্পের মূল আখ্যানবস্তু হল কিভাবে এক রাজকন্যাকে এক জাদুকরী অভিশাপের মাধ্যমে ঘুম পাড়িয়ে দেয় এবং পরে রাজকন্যা কিভাবে যাদুর প্রভাব কাটিয়ে জেগে ওঠে। রূপকথাটি ইতিহাস জুড়ে অসংখ্যবার রূপান্তরিত হয়েছে এবং বিভিন্ন মাধ্যমে আধুনিক গল্পকারদের দ্বারা পুনরায় পরিবেশিত হয়েছে।
লোককাহিনীটি শুরু হয় এক রাজকন্যাকে দিয়ে, যার বাবা-মাকে একটি দুষ্ট পরী বলেছিল যে তাদের মেয়ে যখন একটি নির্দিষ্ট জিনিসে আঙুল ঠেকাবে তখন মারা যাবে। বেসিলের সংস্করণে, রাজকন্যার আঙুলে শণের একটি টুকরো ফুটে যায়। পেরাল্টস এবং গ্রিম ব্রাদার্সের সংস্করণে সেই বিশেষ জিনিসটি ছিল একটি টাকু। গল্পের বিভিন্ন সংস্করণে দেখা যায় যে পিতামাতারা তাদের কন্যাকে রক্ষা করার আশায় এই বিশেষ বস্তুগুলিক রাজ্য থেকে দূরে সরিয়ে দেয়, তা সত্ত্বেও ভবিষ্যদ্বাণীটি পূর্ণ হয়। কিন্তু যেমন ভবিষ্যদ্বাণী করা হয়েছিল সেই অনুযায়ী মৃত্যুর পরিবর্তে রাজকন্যা গভীর ঘুমে নিদ্রামগ্ন হয়। কিছু সময় পর, তাকে একজন রাজপুত্র খুঁজে পায় এবং জাগ্রত করে। গিয়ামবাটিস্তা বেসিলের দ্বারা লিখিত সংস্করণ "স্লিপিং বিউটি, সান, মুন আ্যন্ড টালিয়া,"-তে ঘুমন্ত সুন্দরী টালিয়া তার আঙুলে শণের কুচির খোঁচা খেয়ে পেয়ে গভীর ঘুমে আচ্ছন্ন হয়। তারপর দুর্গে বিচরণকারী একজন রাজা তাকে আবিষ্কার করে, যে তার সাথে সহবাস করে এবং প্রেমের প্রথম ফল লাভ করে। তারপর রাজা তাকে সেখানে ফেলে চলে যায় এবং পরে সে ঘুমন্ত অবস্থাতেই যমজ সন্তানের জন্ম দেয়।
মারিয়া তাতারের মতে এই গল্পের এমন সংস্করণ রয়েছে যেটিতে দম্পতির মিলনের পর তাদের কষ্টের বিবরণ আছে; কিছু লোকসাহিত্যিক বিশ্বাস করেন যে দুটি অংশ মূলত পৃথক গল্প ছিল।
গাজরের আচার

গাজরের আচার করা হয় গাজরকে একটি নির্দিষ্ট সময়ের জন্য সাধারণ লবণের দ্রবণ (ব্রাইন), ভিনেগার বা অন্যান্য দ্রবণে রেখে। একে নির্দিষ্ট সময়ের জন্য কোন আম্লিক দ্রবণে ডুবিয়ে রাখা হয় বা ল্যাক্টো-ফারমেন্টেশনের মাধ্যমে গাঁজানোর (ফার্মেন্টেশন) জন্য রেখে দেওয়া হয়। গাজরের আচারগুলি প্রায়শই ভিয়েতনামি খাবার, যথা বান মি ইত্যাদির সাথে অথবা ক্ষুধাবর্ধক খাবারের একটি উপাদান হিসেবে পরিবেশিত হয়। 
মেক্সিকোতে, গাজরের আচার "এসকাবেচে" গাজর নামে পরিচিত। এই বৈচিত্রটিতে সাধারণত পেঁয়াজ, কালো মরিচ এবং মশলা দিয়ে ভিনিগারে রেখে আচার করা হয়। এই আচারটিতে মরিচ এবং অন্যান্য মশলাগুলির স্বাদের সাথে গাজরের একটি মচমচে গঠন বজায় থাকে। এই মশলাদার, সবজি দিয়ে আচার পারম্পরিক খাবারের সাথে পরিবেশন করা হয়।
ভিয়েতনামী সংস্কৃতিতে, গাজরের আচার ক্ষুধাবর্ধক হিসাবে এবং ভিয়েতনামী এগ রোল সহ বিভিন্ন খাবারের সাথে পরিবেশন করা হয়, অথবা বিভিন্ন রন্ধনপ্রণালী যেমন বানাহ মি এবং বিভিন্ন স্যুপে উপাদান হিসাবে গাজরের আচার ব্যবহৃত হয়। ভিয়েতনামী-আমেরিকান বাজারে, গাজরের আচার এবং সাদা মূলা থোক পরিমাণে কিনতে পাওয়া যায় এবং ভিয়েতনামে, টাটকা খাবার বিক্রেতারা এই দুটি আচার ছোট প্লাস্টিকের ব্যাগে বিক্রি করে। এগুলি টিনজাত নয় তাই বিনা ফ্রিজে দীর্ঘদিন রাখা মুস্কিল এবং ফ্রিজে রাখা উচিত। এগুলি রেফ্রিজারেটরে দীর্ঘ দিন থাকতে পারে।
জাপানি রন্ধনপ্রণালীতে অনেক পারম্পরিক জাপানি খাবারের পাশাপাশি গাজরের আচার ব্যবহার করা হয়ে থাকে। ফল ও শাকসবজির আচার (সুকেমোনো) জাপানি খাদ্যতালিকার মধ্যে একটি গুরুত্বপূর্ণ অংশ। জাপানে আচার তৈরি করার পরম্পরা, রেফ্রিজারেটরের ব্যবহার আসার আগে থেকেই ছিল, তাই সুকেমোনো সবজি আচারের অন্তর্ভুক্ত গাজরের আচার যাতে অনেকদিন সাধারণ ভাবেই সংরক্ষিত করা যায় তার জন্য ব্যবস্থা নেওয়া হত। সুকেমানো বানানোর জন্য যে বিভিন্ন পদ্ধতিগুলি ব্যবহার করা হতো সেগুলি হল সাধারণত লবণ মাখিয়ে নয়তো ভিনিগারে ডুবিয়ে অথবা নিয়ন্ত্রিত ছত্রাক বা ফারমেন্টেশন করে। গাজরের আচার তৈরীর সাধারণ সুকেমোনো পদ্ধতির নাম হল মিসোজুকে। মিসো ( বা 味噌) একটি ঐতিহ্যবাহী জাপানি মশলা। মিসোজুকে আচার পদ্ধতিতে শাকসবজিতে মিসো মাখিয়ে তৈরি করা হয়। তাই তাদের নোনতা, মিসো স্বাদ হয। এর পরিবর্ত নুকাযুকে পদ্ধতিতে কখনও কখনও ভাজা চালের গুঁড়ো, নুন, কনবু বা অন্য উপাদানের মিশ্রণে ফারমেন্ট করা হয়। নুকাযুকে পদ্ধতির গাজরের আচার, মূল খাবারের সাথে পরিবেশিত হয়।
ভারতে ঐতিহ্যবাহী গাজরের আচার "গাজর নু আথানু" নামে পরিচিত। এগুলিতে, স্বাদ এবং ঝালের জন্য খোসাযুক্ত সরিষার বীজ দিয়ে আচার করা হয় এবং খাবারের পাশাপাশি পরিবেশন করা হয়। এগুলি আরও দ্রুত প্রস্তুত হয় এবং ২৪ ঘন্টার মধ্যে খাওয়ার জন্য প্রস্তুত হয়ে যায়।
গাজরের আচারের বৈচিত্র সারা বিশ্বে পাওয়া যায়। কয়েক শতাব্দী ধরে আচারের ব্যবহার হয়ে আসছে এবং বীজ, বন্য শিকড় ও ওষুধ হিসাবে গাজর ব্যবহৃত হয় (যদিও বেগুনি রঙের গাজর এশিয়ায় ঘরোয়া খাবারে ব্যবহার হয়েছিল প্রায় ৯০০ শতাব্দীতে)। এর ব্যবহার ২০০ খ্রিস্টপূর্বাব্দ পর্যন্ত খুঁজে পাওয়া যায়।
আগ্নেয়গিরি (ব্রিটিশ কলাম্বিয়া)

আগ্নেয়গিরিটি, আগ্নেয়গিরি নামেও পরিচিত, এটি কানাডার উত্তর-পশ্চিম ব্রিটিশ কলাম্বিয়ার একটি ছোট । এটি লাভা ফর্কের মাথার কাছে ছোট সম্প্রদায় থেকে প্রায় ৬০ কিমি (৪০ মাইল) উত্তর-পশ্চিমে অবস্থিত। ১,৬৫৬ মি (৫,৪৩৩ ফুট) এর একটি চূড়ার উচ্চতা এবং ৩১১ মি (১,০২০ ফুট) এর একটি সহ, এটি একটি দূরবর্তী পর্বত শৃঙ্গের চারপাশের রুক্ষ ল্যান্ডস্কেপের উপরে উঠে যায়। যা একটি হিমবাহী উত্তর দিকের অংশকে প্রতিনিধিত্ব করে।
লাভা ফর্ক আগ্নেয়গিরিটি নামক একটি ছোট গ্রুপের সাথে যুক্ত। এটি অনেক বৃহত্তর অংশ, যা আলাস্কা-ইউকন সীমান্ত থেকে ব্রিটিশ কলাম্বিয়ার বন্দর শহর পর্যন্ত বিস্তৃত। উত্তর কর্ডিলারান আগ্নেয়গিরি প্রদেশের অন্যান্য আগ্নেয়গিরির তুলনায় এই আগ্নেয়গিরির বিস্ফোরণমূলক কার্যকলাপ তুলনামূলকভাবে কম। ভূতাত্ত্বিক গবেষণায় দেখা গেছে যে, আগ্নেয়গিরিটি এবং এর অগ্ন্যুৎপাতকারী পণ্যগুলি গত ৪০০ বছরে স্থান পেয়েছে; যা ঘটিত হয় পরে, যা প্রায় ১০,০০০ বছর আগে শেষ হয়েছিল৷
আগ্নেয়গিরিটি হল ইস্কুট আগ্নেয়গিরির ক্ষেত্র সমন্বিত সাম্প্রতিকতম অগ্ন্যুৎপাত হওয়া দশটি আগ্নেয়গিরির মধ্যে সবচেয়ে দক্ষিণের। এর গঠন দুর্বলভাবে গঠিত এবং এর ফলে উচ্চতা এবং অক্ষাংশে পাওয়া আল্পাইন হিমবাহের বরফ থেকে দ্বারা হ্রাস পেয়েছে। এটি উত্তর কর্ডিলারান আগ্নেয়গিরি প্রদেশের কয়েকটি ঐতিহাসিকভাবে সক্রিয় আগ্নেয়গিরির একটিকে প্রতিনিধিত্ব করে, যার ভিত্তি উচ্চতা ১০০ মি (৩৩০ ফুট)। বেশিরভাগ সিন্ডার শঙ্কুর মতো, আগ্নেয়গিরিটিতে আলগা , আকারের এবং রয়েছে। এর কার্যকলাপের সময়কালে এগুলি জমা হয়েছিল। ভেন্ট এলাকায় থেকে প্রাপ্ত ০.৫ মি (১.৬ ফুট) লম্বা এবং ছোট জমা আগ্নেয়গিরির বোমা রয়েছে।
অন্যান্য ইস্কুট-উনুক নদী শঙ্কুর মতো, আগ্নেয়গিরিটির উৎপত্তি - এখানে পৃথিবীর একটি দীর্ঘ ফাটল যেখানে আলাদা করা হচ্ছে। এই বরাবর যাওয়ার পথে উত্তর দিকে পিছলে যাওয়ার ফলে এই প্রারম্ভিক রিফটিং তৈরি হয়েছে। প্রসারিত হওয়ার সাথে সাথে, কাছাকাছি পৃষ্ঠের শিলাগুলি হিসাবে পরিচিত ফাটলের সমান্তরালভাবে খাড়াভাবে ডুবিয়ে ফাটল ধরে। যার ফলে এই ফ্র্যাকচার বরাবর উঠে আসে এবং সৃষ্টি করে। ফাটল অঞ্চলটি কমপক্ষে ১৪.৯ মিলিয়ন বছর ধরে বিদ্যমান, এবং উত্তর কর্ডিলারান আগ্নেয় প্রদেশ তৈরি করেছে। এই প্রদেশের বেশ কয়েকটি সুপ্ত আগ্নেয়গিরি সম্ভাব্যভাবে সক্রিয়, যার মধ্যে উল্লেখযোগ্য তিনটির মধ্যে এটি একটি গত কয়েকশ বছর ধরে। , যেটি ১৮শ শতাব্দীতে শেষবার অগ্ন্যুৎপাত হয়েছিল, সেটি হল প্রদেশের সবচেয়ে দক্ষিণের আগ্নেয়গিরি, যখন ১০,০০০ বছরেরও বেশি আগে শেষবার অগ্ন্যুৎপাত হয়েছিল এমন পূর্ব-মধ্য আলাস্কার সাধারণত সবচেয়ে উত্তরের আগ্নেয়গিরি হিসেবে বিবেচনা করা হয়৷
বেম লে হান্টে

বেম লে হান্টে (জন্ম ১৯৬৪) হলেন একজন ব্রিটিশ-ভারতীয়-অস্ট্রেলিয়ান লেখক। তাঁর আন্তর্জাতিকভাবে প্রকাশিত দুটি উপন্যাস, "দ্য সিডকশন অফ সাইলেন্স" (২০০১) এবং "দেয়ার, হোয়্যার পেপার গ্রোজ" (২০০৬), পূর্ব এবং পশ্চিমী বিশ্বে অসংখ্য ইতিবাচক পর্যালোচনা এবং ব্যাপক প্রশংসামূলক পাঠকপ্রিয়তা অর্জন করেছে। তাঁর প্রথম উপন্যাসটি ২০০১ কমনওয়েলথ লেখক পুরস্কারের জন্য সংক্ষিপ্ত তালিকাভুক্ত হয়েছিল।
বেম লে হান্টে কলকাতায় জন্মগ্রহণ করেন। তাঁর মা ছিলেন ভারতীয় এবং বাবা ইংরেজ। তিনি হলেন পরিবারে চতুর্থ সন্তান। তিনি ভারত ও ইংল্যান্ডে বড় হয়েছেন। পশ্চিম লণ্ডনের হ্যামারস্মিথের গডলফিন এবং লেটিমার স্কুলে তাঁর বিদ্যালয় শিক্ষা সমাপ্ত হয়েছে। এরপর তিনি সাংবাদিকতা নিয়ে এক বছর অধ্যয়ন করেছেন। তারপর কেমব্রিজের ফিটজউইলিয়াম কলেজে থেকে তিনি সামাজিক নৃবিজ্ঞানে বিএ এবং ইংরেজি সাহিত্যে ডক্টরেট ডিগ্রি অর্জন করেন। তিনি পরবর্তীকালে বিশ্ব ভ্রমণ করেন, জাপান এবং মার্কিন যুক্তরাষ্ট্রের শিকাগোতে বসবাস করেন। এরপর তিনি ভারতে ফিরে আসেন। তিনি দিল্লির হয়ে আন্তর্জাতিক নারী উন্নয়ন দশকে জাতিসংঘের জন্য স্বল্পদৈর্ঘ্য চলচ্চিত্রে কাজ করেন।
২৫ বছর বয়সে, বেম লে হান্টে অস্ট্রেলিয়ায় চলে যান এবং কয়েক সপ্তাহের মধ্যে সিডনি বিশ্ববিদ্যালয়ের মানবিক বিভাগে পূর্ণ-সময়ের অধ্যাপক নিযুক্ত হন। ২০০১ সালে তাঁর প্রথম উপন্যাস, "দ্য সিডাকশন অফ সাইলেন্স" প্রকাশিত হয়। এটি একটি ভারতীয় পরিবারের গল্প। একশো বছরের মধ্যে প্রেম এবং ক্ষতির মধ্য দিয়ে এই পরিবারে যে বিরাট পরিবর্তনগুলি ঘটে এখানে তার বর্ণনা রয়েছে। বইটির গদ্যকে জেরাল্ডাইন ব্রুকস "প্রাণবন্ত ও চমকপ্রদ" এবং থমাস কেনেলি "প্রচুর ও আকর্ষণীয়" হিসাবে বর্ণনা করেছেন। মার্কিন যুক্তরাষ্ট্র এবং অস্ট্রেলিয়ায় হার্পারকলিন্স এবং ভারতে পেঙ্গুইন গ্রুপ দ্বারা প্রকাশিত বইটি ব্যাপক সাফল্য অর্জন করে এবং ২০০১ সালের কমনওয়েলথ লেখক পুরস্কারের জন্য সংক্ষিপ্ত তালিকাভুক্ত হয়। এটি পোলিশ ভাষায় "Kuszące Wołanie Ciszy" শিরোনামে (নীরবতার লোভনীয় আহ্বান) অনুবাদ করা হয়েছিল এবং কামেলিয়ন দ্বারা প্রকাশিত হয়েছিল। ২০০৬ সালে, তাঁর দ্বিতীয় উপন্যাস, "দেয়ার, হোয়্যার" "পেপার গ্রোজ", একটি পোলিশ- ইহুদি পরিবারের গল্প, যে পরিবার দ্বিতীয় বিশ্বযুদ্ধের সময় প্যালেস্টাইনে যাওয়ার পথে কলকাতায় অবতরণ করে। এই বইটি হার্পারকলিন্স কর্তৃক আন্তর্জাতিকভাবে প্রকাশ করেছিল। তাঁর তৃতীয় উপন্যাস, "এলিফ্যান্টস উইথ হেডলাইটস", প্রকাশিত হয়েছিল ২০২০ সালের মার্চ মাসে।
বেম লে হান্টে বর্তমানে তাঁর স্বামী জান এবং পুত্র তালিসিন, ঋষি ও কাশীর সাথে সিডনিতে থাকেন। তিনি নিউ সাউথ ওয়েলস বিশ্ববিদ্যালয়ের সাংবাদিকতা ও মিডিয়া কেন্দ্রে কাজ করেন।
তিনি বর্তমানে ইউটিএস (ইউনিভার্সিটি অফ টেকনোলজি সিডনি) -তে ক্রিয়েটিভ ইন্টেলিজেন্স অ্যাণ্ড ইনোভেশনের নতুন ব্যাচেলর কোর্সের নেতৃত্ব দিচ্ছেন।